Οι εθνικές μειονότητες στην Αρμενία\nΟκτώβριος- Δεκέμβριος 2016, τεύχος 91\nΕνώ στις περισσότερες χώρες του Καυκάσου οι διάφορες εθνικές μειονότητες συμβιώνουν με μικρά ή μεγάλα προβλήματα, στην Αρμενία, μια χώρα «εθνικά» ομοιογενής, τέτοια ζητήματα δεν υφίστανται. Με ποσοστό κοντά στο 2%, οι «μη-Αρμένιοι» απολαμβάνουν τα ίδια δικαιώματα με τους υπόλοιπους πολίτες της Δημοκρατίας. Η πιο σημαντική αριθμητικά μειονότητα είναι αυτή των Κούρδων Γεζιντί. Στην αρμενική επικράτεια ζουν επίσης Ασσυρο-Χαλδαίοι, Μολοκανοί και Εβραίοι, χωρίς κανείς να αντιμετωπίζει κάποιο πρόβλημα λόγω καταγωγής, πλην ίσως της οικονομικής κρίσης που μαστίζει ολόκληρη τη χώρα.\nΟι «Άμις» του Καυκάσου\nΟι Μολοκανοί, απόγονοι μιας ρωσικής θρησκευτικής αίρεσης που καταδιώχθηκαν από το τσαρικό καθεστώς και ιδιαίτερα από την Αικατερίνη Β΄, αποτελούν μια μικρή κοινότητα που κατοικεί σε χωριά της κεντρικής Αρμενίας, όπως το Φιολέτοβο, κοντά στο Βανατζόρ. Στην εποχή των τσάρων, όποιος ανήκε σε θρησκευτικές αιρέσεις και δεν ακολουθούσε την ορθόδοξη πίστη ήταν υπό διωγμόν. Η τσαρίνα Μεγάλη Αικατερίνη ήταν αυτή που αποφάσισε να εκτοπίσει τους Μολοκανούς στην Υπερκαυκασία, όπου ζουν από τον 18ο αιώνα, κυρίως στην Αρμενία. Αιτία του θυμού της αυτοκράτειρας ήταν, λίγο ως πολύ, οι χριστιανικές διδαχές της αίρεσης για επιστροφή σε βασικές αξίες της Βίβλου, οι οποίες παρέπεμπαν στις προτεσταντικές κινήσεις που είχαν συνταράξει τη δυτική Ευρώπη.\nΤο όνομά τους οφείλεται στη λέξη «μολοκό» (κανονικά προφέρεται «μαλακό» επειδή τα δύο πρώτα «ο» δεν τονίζονται) που σημαίνει «γάλα» στα ρωσικά. Οι Μολοκανοί, στην πλειονότητά τους χωρικοί, έπιναν γάλα τις μέρες της νηστείας που ακολουθούσαν οι πιστοί της Ορθόδοξης Εκκλησίας. Η θρησκεία τους απαγορεύει την απεικόνιση αγίων και γενικά τη χρήση εικόνων, αγαλμάτων ή σταυρών στα σπίτια και τα χωριά τους. Μάταια, θα αναζητήσει κανείς κάποια εκκλησία ή κάποια σύμβολα του χριστιανισμού: οι Μολοκανοί πιστεύουν ότι είναι η συγκέντρωση των πιστών αυτή καθεαυτή που είναι ιερή, και όχι ο χώρος. Στους τάφους στο νεκροταφείο του Φιολέτοβο, δεν υπάρχουν σταυροί, αλλά μικρά παράξενα μεταλλικά κουτιά, με μια φράση στα ρωσικά, που θυμίζει τις χρονολογίες γέννησης και θανάτου του προσώπου που αναπαύεται, καθώς και τα χαρίσματά του.\nΦιλήσυχοι και θρήσκοι, οι Μολοκανοί είναι αρκετά οργανωμένοι και αυτάρκεις στην Αρμενία. Μιλούν μεταξύ τους ρωσικά, ενώ ελάχιστοι γνωρίζουν τ’ αρμενικά καθώς στα σχολεία τους τα μαθήματα γίνονται στα ρωσικά. Ο δρόμος από το Ντιλιτζάν στο Βανατζόρ ξενίζει τον ανυποψίαστο ταξιδιώτη: νομίζει ότι βρίσκεται κάπου στην παλιά Ρωσία, όπου οι γυναίκες φορούν το παραδοσιακό τους φουλάρι στα μαλλιά, οι άνδρες φέρουν μακριά γενειάδα ως ένδειξη πίστης και φορούν τραγιάσκα στο κεφάλι. Τα χρώματα που κυριαρχούν είναι το μπλε χρώμα των ματιών και τα ξανθιά σχεδόν λευκά μαλλιά των Μολοκανών. Ο κεντρικός δρόμος του χωριού περιβάλλεται από μικρά σπίτια που θυμίζουν τις ασβεστωμένες καλύβες των ρωσικών πεδιάδων με τα χρωματιστά παραθυρόφυλλα. Οι Μολοκανοί στη συντριπτική τους πλειονότητα είναι χωρικοί και καλλιεργούν κυρίως λάχανα και πατάτες. Οι νέοι μετά την ολοκλήρωση της βασικής εκπαίδευσης συνεισφέρουν στον οικογενειακό προϋπολογισμό ασχολούμενοι αποκλειστικά με τη γεωργία. Ελάχιστοι συνεχίζουν τις σπουδές τους στην ανώτερη εκπαίδευση, και αυτές με προβλήματα λόγω ελλειπούς γνώσης της αρμενικής γλώσσας.\nΓενικά, οι Μολοκανοί θεωρούνται εργατικοί και σχεδόν όλοι τους διαθέτουν τρακτέρ. Ευγενικοί, φιλικοί και φιλόξενοι, παντρεύονται μεταξύ τους. Οι μικτοί γάμοι σπανίζουν. Όπως στις αρμενικές οικογένειες, έτσι και στους Μολοκανούς, πολλές γενιές ζουν κάτω από την ίδια στέγη. Το χωριό αποπνέει μια αίσθηση γαλήνης και ηρεμίας, με τα μικρά ζεστά και καθαρά σπίτια, όλα με το παλιό και πολύτιμο σαμοβάρι τους σε περίοπτη θέση. Σήμερα, ο αριθμός των Μολοκανών στην Αρμενία υπολογίζεται στις 11.911 ψυχές.\nΜια αξιόλογη μειονότητα\nΟι Κούρδοι Γεζιντί, είναι μια εθνότητα κυρίως αγροτική, ενσωματωμένη αλλά όχι αφομοιωμένη, που αντιμετωπίζει με αξιοπρέπεια και αλληλεγγύη τις ίδιες δυσκολίες της καθημερινής ζωής με τους υπόλοιπους πολίτες της Αρμενίας.\nΗ θρησκεία των Γεζιντί περιβάλλεται από ένα μυστήριο και ανάγεται, σύμφωνα με ορισμένους ερευνητές, στις αρχαίες λατρείες. Πρόκειται για μια θρησκεία που περιλαμβάνει στοιχεία του ιουδασμού, του χριστιανισμού, του μουσουλμανισμού και του ζωροαστρισμού. Οι Γεζιντί λατρεύουν τη φωτιά και τον ήλιο. Κάθε πρωί, πρώτο και κύριο μέλημά τους είναι η προσευχή προς τη μεριά του ήλιου που θεωρείται πηγή ζωής. Σύμφωνα με μια διαδεδομένη άποψη, ο Γεζιντισμός ήταν η θρησκεία των Κούρδων πριν εξισλαμιστούν. Οι Κούρδοι και οι Γεζιντί αποτελούν το ίδιο έθνος. Οι πρώτοι εξισλαμίστηκαν τον 7ο αιώνα μ.Χ., ενώ οι άλλοι διατήρησαν τη θρησκεία τους. Οι Γεζιντί πιστεύουν ότι ο διάβολος αφού μεταμελήθηκε για τις αμαρτίες του ενώπιον του Θεού, πήρε συγχώρεση και έγινε αρχηγός των αγγέλων.\nΣύμφωνα με αξιόπιστες εκτιμήσεις, σήμερα στην Αρμενία, οι Κούρδοι υπολογίζονται στις 37.470 ψυχές (οι 2.162 είναι μουσουλμάνοι). Στις απογραφές του 1979 και του 1989, αριθμούσαν 51.000 και 57.000 άτομα αντίστοιχα, από τα οποία τα 55.000 ήταν οπαδοί της πίστης των Γεζιντ. Η μείωση οφείλεται κατ’ αρχάς στην αποχώρηση των Κούρδων μουσουλμάνων κατά την περίοδο της πολιτικής αναταραχής και της ανακίνησης του ζητήματος του Ναγκόρνο Καραμπάχ μεταξύ 1988 - 1989, και κατά δεύτερο λόγο στη μετανάστευση χιλιάδων Κούρδων Γεζιντί που επέλεξαν για κοινωνικο-οικονομικούς λόγους ως χώρα προορισμού τη Ρωσία και σε μικρότερο βαθμό τη Γερμανία, τη δεκαετία του 1990.\nΟι Κούρδοι της Αρμενίας ζουν κυρίως στις πλαγιές και στα περίχωρα του όρους Αραγκάτζ και σε μικρότερο ποσοστό στην κοιλάδα του Αραράτ. Κατοικούν σε είκοσι πέντε χωριά αμιγώς κουρδικά στις διοικητικές περιφέρειες Αραγκάτζ, Αμπαράν, Ταλίν, Ασταράκ, Οκτεμπεριάν και Ετσμιατζίν. Ένας μικρός αριθμός ζει στο Γερεβάν. Κύρια ασχολία τους είναι η κτηνοτροφία (εκτροφή προβάτων) και η γεωργία, ενώ δεν είναι αμελητέος ο αριθμός των διανοουμένων και αυτών που έχουν πανεπιστημιακή μόρφωση. Ανεξάρτητα από τη θρησκεία τους, οι Κούρδοι της Αρμενίας μιλούν τη διάλεκτο κουρμαντζί της κουρδικής γλώσσας.\nΟι πρόγονοι των Κούρδων που ζουν στην Αρμενία λέγεται ότι διέσχισαν τον ποταμό Αράξη τον 17ο αιώνα. Σύμφωνα με τους κατοίκους του Σαμιράμ, του μεγαλύτερου κουρδικού χωριού της Αρμενίας (1.700 κάτοικοι) που βρίσκεται στην περιοχή Ασταράκ, ένα μεγάλο μέρος των συμπατριωτών τους είναι απόγονοι των χωρικών Γεζιντί της περιοχής Σουρμαλού, στους πρόποδες του όρους Αραράτ, που ήρθαν στην απέναντι όχθη του Αράξη το 1917 για να αποφύγουν τους διωγμούς και τις σφαγές από τους Τούρκους. Σύμφωνα με τους χωρικούς «Γεζιντί» του όρους Αραγκάτζ, οι πρόγονοί τους ήρθαν το 1828, προερχόμενοι από τις περιοχές Καρς και Ερζερούμ για τους ίδιους λόγους. Εγκαταστάθηκαν σ’ αυτήν την αφιλόξενη και άνυδρη περιοχή για να αποφύγουν τις επιθέσεις των Τούρκων.\nΟι Κούρδοι της Αρμενίας δεν έχουν κανένα παράπονο και δεν υπόκεινται σε διακρίσεις. Την περίοδο της σοβιετικής διακυβέρνησης τα κουρδικά πολιτιστικά κέντρα βρίσκονταν στην Αρμενία, ενώ η κουρδική γλώσσα διδάσκονταν στα σχολεία των κουρδικών χωριών. Όμως, λόγω έλλειψης καταρτισμένων δασκάλων και επαρκών κονδυλίων, ο αριθμός των ωρών διδασκαλίας έχει μειωθεί δραματικά τα τελευταία χρόνια. Η εθνική ραδιοφωνία της Αρμενίας μεταδίδει καθημερινά πρόγραμμα μισής ώρας στα κουρδικά κι ένα επιπλέον μισάωρο στα μεσαία και βραχέα κύματα για τους Κούρδους των γειτονικών χωρών.\nΗ Κουρδική Ένωση Συγγραφέων της Αρμενίας συνεχίζει να λειτουργεί εδώ και μερικές δεκαετίες. Η κοινότητα εκδίδει το εβδομαδιαίο περιοδικό Ρία Τάζα και το μικρό μηνιαίο στ’ αρμενικά Αρεβί Γεργκίρ (Χώρα του Ήλιου). Επίσης, το δίγλωσσο τριμηνιαίο περιοδικό, Παρεγκαμουτιούν (Φιλία), χάρις στις συντονισμένες προσπάθειες Κούρδων και Αρμενίων διανοουμένων.\nΑπό τους πρώτους χριστιανικούς λαούς στον κόσμο\nΠοιος θυμάται ακόμη την αραμαϊκή γλώσσα που μιλούν οι Ασσυρο-Χαλδαίοι, αυτήν που μιλούσε κι ο Χριστός; Σήμερα, στην Αρμενία αποτελούν μια μικρή κοινότητα με 2.769 μέλη (σύμφωνα με την τελευταία απογραφή) που κατοικούν στην πεδιάδα του Αραράτ, στα χωριά Ντβιν, Ντιμιτρόφ και Αρζενί. Οι Αρμένιοι γνωρίζουν πολύ καλά και συμμερίζονται το μεγάλο τους πρόβλημα. Ένα έθνος χωρίς πατρίδα, που ζει μακριά από τις πατρογονικές του εστίες και κινδυνεύει να αφομοιωθεί πολιτιστικά στις ξένες χώρες, όπου έχει καταφύγει. Όπως οι Αρμένιοι, έτσι κι οι αυτοί έχουν τη δική τους διασπορά, περίπου τρία εκατομμύρια ψυχές που ζουν σε κάθε γωνιά του πλανήτη. Ένας αρχαίος λαός με ιστορία 4.000 χρόνων, με καταγωγή από τη Μεσοποταμία (η Ασσυρία έλαβε την ονομασία της από την αρχική πόλη-κράτος Ασσούρ που έφερε το όνομα του ομώνυμου θεού), υπέστη τα πάνδεινα από διωγμούς, σφαγές, μέχρι γενοκτονία. Το μικρό κράτος των Ασσυρίων που υπήρχε από τα πρώτα μεταχριστιανικά χρόνια στα εδάφη της σημερινής Συρίας, υιοθέτησε ως θρησκεία τον χριστιανισμό. Στη Γενοκτονία του 1915, οι Ασσυρο-Χαλδαίοι που κατοικούσαν στα εδάφη της ιστορικής Αρμενίας εκτοπίστηκαν και σφαγιάστηκαν από τις οθωμανικές αρχές. Περισσότεροι από 400.000 Ασσύριοι βρήκαν τον θάνατο, ενώ οι διασωθέντες κατέφυγαν στην Περσία, το Ιράκ και τις γύρω γειτονικές χώρες.\nΣτο Ερεβάν ο σύλλογος Ατούρ, που σημαίνει «πατρίδα» στα αραμαϊκά, ασχολείται με τα οργανωτικά της κοινότητας και τις διάφορες πολιτιστικές εκδηλώσεις. Από την περίοδο της προσάρτησης της ανατολικής Αρμενίας στην τσαρική Ρωσία το 1828 χρονολογείται η παρουσία τους στην Αρμενία. Στο χωριό Αρζενί μια μικρή εκκλησία μαρτυρεί την πίστη τους στη λατρεία του Χριστού, αλλά και την έλλειψη μέσων. Δεν υπάρχει μόνιμος ιερέας για τους 1500 Ασσυρο-Χαλδαίους, οπότε όλοι εκκλησιάζονται στην αρμενική εκκλησία του χωριού.\nΑν ποτέ η Ασσυρία αναγνωριζόταν ως ανεξάρτητο κράτος, τα σύνορά του θα ακολουθούσαν τη χάραξη της αρχαίας Μεσοποταμίας, ανάμεσα στους ποταμούς Τίγρη και Ευφράτη. Προς το παρόν, ιστοσελίδες στο διαδίκτυο, σύλλογοι και περιοδικές εκδόσεις επιτρέπουν στους Ασσύριους όλου του κόσμου να γνωρίσουν καλύτερα και να διατηρήσουν την πίστη και τις παραδόσεις τους. Οι θρησκευτικές γιορτές στηρίζονται στη Βίβλο και το νέο έτος γιορτάζεται την 1η Απριλίου του δικού μας ημερολογίου. Μια ταραχώδης ιστορία, ένα έθνος χωρίς κράτος, διασκορπισμένο σ’ ολόκληρο τον κόσμο που προσπαθεί να διατηρήσει τη γλώσσα, τη θρησκεία και τις παραδόσεις του. Άραγε, μας θυμίζουν κάποιο άλλο έθνος;\nΜια μικρή κοινότητα\nΗ Αρμενία δεν είχε ποτέ αντισημιτική παράδοση απέναντι στους Εβραίους. Τα πογκρόμ που είχαν γίνει σε κάποιες σοβιετικές δημοκρατίες την περίοδο του σταλινισμού, μπορεί να πύκνωσαν προσωρινά τις τάξεις της εβραϊκής κοινότητας στην Αρμενία, αλλά ο αριθμός των μελών της μειώθηκε σημαντικά τα τελευταία χρόνια λόγω της οικονομικής κρίσης. Αριθμεί μόλις 500 άτομα που ζουν κυρίως στην πρωτεύουσα Ερεβάν. Η κοινότητα επιχορηγείται από διάφορες εβραϊκές οργανώσεις του εξωτερικού και διαθέτει μια συναγωγή κι ένα πολιτιστικό κέντρο από το 1994 στην οδό «Τιγκράν Μετζ», όπου τελούνται οι διάφορες θρησκευτικές γιορτές και παραδίδονται μαθήματα εβραϊκής γλώσσας για ενήλικες και παιδιά. Κυρίως, είναι χώρος συνάθροισης, όπου τα μέλη της μικρής κοινότητας συζητούν τα προβλήματα της καθημερινότητας και τις ελπίδες κάποιων να μεταναστεύσουν στο Ισραήλ.


Στο Μουσείο Προϊστορικής Θήρας θα γνωριστούμε με μοναδικές τοιχογραφίες\nΑρχική Πολιτισμός Στο Μουσείο Προϊστορικής Θήρας θα γνωριστούμε με μοναδικές τοιχογραφίες\nΤην «Τοιχογραφία του στόλου», που χρονολογείται περίπου 3.700 χρόνια πριν και απεικονίζει το λιμάνι με τα καράβια, τους ναυτικούς και τους πολεμιστές και τους κατοίκους που τους υποδέχονται, αλλά και τις διάσημες Κροκοσυλλέκτριες μπορούν πλέον να δουν οι επισκέπτες στον δεύτερο εκθεσιακό όροφο του Μουσείου Προϊστορικής Θήρας που άνοιξε τις πύλες του για το κοινό.\nΠρόκειται για γεγονός τεράστιας σημασίας καθώς πολλές από τις τοιχογραφίες εκτίθενται για πρώτη φορά, ενώ και εκείνες που περιλαμβάνονταν στην έκθεση του Εθνικού Αρχαιολογικού Μουσείου παρουσιάζονται εκ νέου μετά από είκοσι χρόνια, και μάλιστα όλες για πρώτη φορά στον τόπο προέλευσής τους, στη Σαντορίνη.\nΣτην προσωρινή έκθεση με τίτλο «Θηραϊκές τοιχογραφίες – Ο θησαυρός του Προϊστορικού Αιγαίου», η οποία συμπληρώνει τη μόνιμη έκθεση του Μουσείου, εκτίθενται 28 τοιχογραφίες από ένα ιδιωτικό και ένα δημόσιο κτήριο της προϊστορικής πόλης στο Ακρωτήρι, την Δυτική Οικία και την Ξεστή 3. Ολόκληρο το εικονογραφικό πρόγραμμα της Δυτικής Οικίας καθώς και εκείνο δύο δωματίων της Ξεστής 3 παρουσιάζονται χωρίς παρεμβάσεις, στην αυθεντική τους διάταξη, ώστε ο επισκέπτης, περιηγούμενος στα τέσσερα δωμάτια των κτηρίων, να ανακαλύπτει το περιεχόμενο και τις αισθητικές αξίες αυτών των αριστουργημάτων.\nΧαρακτηριστικό γνώρισμα των κτηρίων της πόλης που καταστράφηκε από την έκρηξη του ηφαιστείου, οι τοιχογραφίες, πέρα από την καλλιτεχνική τους αξία, προσφέρουν σημαντικές πληροφορίες για τη ζωή και την καθημερινότητα των κατοίκων της προϊστορικής εποχής σ’ αυτή τη διάσημη γωνιά του Αιγαίου.\nΤα νέα, όμως, από τον μουσειακό χάρτη του δημοφιλούς τουριστικού προορισμού δεν τελειώνουν εδώ αφού, σύμφωνα με την Υπουργό Πολιτισμού Λίνα Μενδώνη, στόχος είναι το 2022 να επαναλειτουργήσει ανακαινισμένο το Αρχαιολογικό Μουσείο του νησιού, «εμπλουτισμένο με τα σημαντικότερα εκθέματα των τελευταίων δεκαετιών, συμπεριλαμβανομένου και του αγάλματος της δαιδαλικής κόρης από το νεκροταφείο της Αρχαίας Θήρας».\nΚατά την πρόσφατη υπηρεσιακή επίσκεψή της στη Σαντορίνη, η επικεφαλής του υπουργείου είχε την ευκαιρία να συζητήσει με τους αρμόδιους παράγοντες για έργα που αναμένεται να δρομολογηθούν σχετικά με την ανάδειξη του αρχαιολογικού χώρου της παλαιοχριστιανικής βασιλικής και του μεσοβυζαντινού ναού της Αγίας Ειρήνης στην Περίσσα, την ένταξη των αρχαίων καταλοίπων στους σύγχρονους οικισμούς του Καμαρίου, τη στερέωση μνημείων στην Αρχαία Θήρα, μελέτη ανάδειξης του θεάτρου στη Σελλάδα, αλλά και την αποκατάσταση του Γουλά στο Εμπορειό.\nΠροηγούμενο άρθροΜπορούμε να βοηθήσουμε τον πλανήτη με μερικές απλές κινήσεις\nΕπόμενο άρθροΤο Εσώτερο Φως: In memoriam Andrei Tarkovsky (1932-1986)


Συνταγή για ψωμί χωρίς ζύμωμα από την Μυρτώ Αγγέλου - Συνταγή από myTaste\nαλευρι...ο,τι σας αρέσει..\nτου γλυκου ζαχαρη\nτου γλυκου αλατι\nτης σουπας λαδακι\nνερο. (αν χρησιμοποιησετε σκληρο αλευρι, ισως να χρειαστει λιγο νερακι ακομα)\nΑλείφουμε τις φέτες του ψωμιού με βούτυρο και από τις δύο πλευρές. Καλύπτουμε την επιφάνεια με τριμμένα τυριά\nγια την επιφάνεια. για το τέλος). Ένα εύκολο σπιτικό ψωμί χωρίς ζύμωμα, τόσο νόστιμο που. *Είναι ένα ψωμί αφράτο, και γεμάτο συγχρόνως, έτοιμο να συνοδεύει\nΤο ψωμί brioche μου αρέσει για πολλούς λόγους. Ξεκινώντας από την μία μεγάλη πλευρά τυλίγουμε την ζύμη σε ρολό και την βάζουμε μέσα στην φόρμα με την πλευρά της ραφής από κάτω\nΣυνταγή. Η σοκολατένια τους γεύση με την πλούσια κρέμα στη μέση, είναι ο απόλυτος συνδυασμός που δεν μπορεί να του αντισταθεί κανείς\nτυρί από πάνω. Παίρνουμε κάθε φέτα ψωμί και την αλείφουμε. Πιστέψτε με όταν λέω ότι θα αγαπήσετε αυτήν την σπιτική συνταγή\nΤι διαχωρίζει το καλό ψωμί από το τέλειο ψωμί. Και από τότε το φτιάχνω συνέχεια. Δεν ξεραίνεται, δεν μπαγιατεύει (την επόμενη μέρα είναι τόσο φρέσκο όσο την πρώτη, αν και πιστέψτε με, δεν θα μείνει για πολύ καιρό γιατί φαγώνεται όλο με μιας\nΘα δείτε να δημιουργούνται φουσκάλες που θα κάνουν το ψωμί αφράτο και ελαφρύ. Προσθέτουμε το αλεύρι κοσκινισμένο, τα υπόλοιπα υλικά (εκτος απ’ το αλάτι) και αρχίζουμε το ζύμωμα σε χαμηλή ταχύτητα, μετά από ένα λεπτό βάζουμε και το αλάτι\nΗ συνταγή είναι προσαρμοσμένη από το"Ψωμί χωρίς ζύμωμα" του My Little Expat Kitchen. Όταν ο φούρνος είναι έτοιμος, βγάζετε τη γάστρα και βάζετε μέσα τη ζύμη με αντικολλητικό χαρτί από κάτω\nΤο μόνο ίσως ψωμί με φαρίνα και μπύρα, έτοιμο σε 1 ½ ώρα. Ψήνουμε σε προθερμασμένο φούρνο, στους 180 για καμιά ώρα\nΤο μόνο που θέλει η συνταγή είναι υπομονή γιατί το ζυμάρι θέλει τον χρόνο του. Βάζω το ψωμί. Ψωμί χωρίς ζύμωμα ναι\nΤο ονομάζουμε τσιαπάτα γιατί όπως μπορείτε να δείτε στην πρώτη φωτογραφία έχει τρύπες η ζύμη μέσα και φυσικά διαφορετική γεύση από το κλασικό ζυμωμένο ψωμί\nΕίτε Χριστούγεννα, είτε Πάσχα πολλοί από εμάς διαλέγουν να τρώνε νηστίσιμα. Για την επικάλυψη σοκολάτας\nΜια και πρόκειται για ένα ψωμί με γεύση και άρωμα πίτσας ή για μια πίτσα σε σχήμα ψωμιού (όπως το δει κανείς)\nΤο ψωμί μας είναι ζυμωμένο, φουσκωμένο κι έτοιμο για πλάσιμο και ψήσιμο. Το πλάθουμε με λίγο αλεύρι για να μην κολλάει στα χέρια σε καρβελάκια και το τοποθετούμε στο ρηχό ταψί που θα το ψήσουμε αφήνοντάς το για μισή ώρα ακόμα το λιγότερο να σταθεί σκεπασμένο\nΗ θερμοκρασία της μετά θα δημιουργήσει την υγρασία που θέλουμε για να δημιουργηθεί η κόρα του ψωμιού μας\nΑπλώνετε από πάνω τις φέτες κρεμμυδιού, πασπαλίζετε με το χοντρό αλάτι και ραντίζετε με το υπόλοιπο λάδι


119 online · 204.574 μέλη\nΟι Foo Fighters ρόκαραν το Ωδείο Ηρώδου Αττικού. Λίγες μέρες μετά ας αναλογιστούμε ψύχραιμα τι μπορεί να αλλάξει με αυτήν την συναυλία ορόσημο.\nΛίγες ημέρες μετά και αφού ήδη οι περισσότεροι έχετε διαβάσει σχόλια και αφιερώματα για την εν λόγω ιστορική συναυλία, ας προσπαθήσουμε με ήρεμη πλέον σκέψη να συνειδητοποιήσουμε πόσο τελικά σπουδαίο γεγονός υπήρξε η πρώτη κανονική Ροκ συναυλία από ξένο γκρουπ, σε ένα χώρο για… καθήμενους. Σε ένα μνημείο της παγκόσμιας ιστορική κληρονομίας που από την ημέρα ανέγερσης του έως και τις 10 του Ιούλη 2017 δεν είχε ροκάρει ποτέ.\nΕνθουσιασμένος ακόμα από την τύχη που είχα να καταφέρω να βρω και γω ένα από τα λίγα μαγικά χαρτάκια που έγιναν καπνός σε λιγότερο από 2 ώρες την ημέρα διάθεσης. Ακόμα πιο ενθουσιασμένος όμως για αυτό που έζησα αυτές τις δύο ώρες. Διότι κατά κοινή ομολογία όσων παραβρέθηκαν, το όλο σκηνικό και η εμφάνιση της μπάντας ξεπέρασαν και τις προσδοκίες του πιο αισιόδοξου θαυμαστή τους.\nΈνιωσα πως το συγκρότημα, μέσω του άκρως επικοινωνιακού φρόντμαν Dave Grohl, είχε πλήρη αντίληψη και γνώση για το που ήρθε να παίξει. Μας το ανέφερε λιγό μετά την σόλο είσοδο του στη σκηνή και μας το υπενθύμισε ουκ ολίγες φορές στη συνέχεια της συναυλίας τόσο με λόγια αλλά πολύ περισσότερο εκείνες τις στιγμές που πιανόταν να κοιτάζει γύρω του. Άλλοτε τον χώρο και άλλοτε προς τον Παρθενώνα που δέσποζε λίγο παραπέρα, με βλέμμα γεμάτο δέος και εμφανής ενθουσιασμό.\n‘’Πρώτη φορά αντικρίζω ένα τείχος από κόσμο’’ ήταν μια αξιομνημόνευτη ατάκα του, μια από τι αμέτρητες που μας χάρισε. Λίγε εβδομάδες νωρίτερα ήταν το headline σε ένα από τα μεγαλύτερα φεστιβάλ του κόσμου, στο Glastonbury σε τεράστιο όγκο κόσμου που τους αποθέωνε διαρκώς. Έχουν ζήσει και έχουν ζήσει συναυλίες και λαοθάλασσες, μπορεί να είμασταν βαριά-βαριά 5 χιλιάδες άτομα, αλλά η ατμόσφαιρα αυτό το υπέροχο βράδυ, η εκπληκτική ακουστική που γεννάνε οι βράχοι στο Ηρώδειο και φυσικά η Ακρόπολη, ήταν τα στοιχεία εκείνα που θα τυπώσουν με μεγάλα και χρυσά γράμματα την ημερομηνία αυτή στην ιστορία όχι μόνο των F.F, αλλά γενικότερα της δυτικής ροκ μουσικής.\nΆλλωστε η συναυλία πραγματοποιήθηκε στα πλαίσια τηλεοπτικής εκπομπής με τίτλο "Landmarks Live in Concert". Landmark = ορόσημο, ένα γεγονός που διακρίνει μια σημαντική ιστορική αλλαγή.\nΆλλο ένα λάβαρο στη συλλογή της ροκ κουλτούρας, ένα βαρύγδουπο λάβαρο κατάκτησης ενός χώρου που δεν είχε συνδεθεί ποτέ με κάτι ανάλογο.\nΧωρίς παρακαλώ να συμβεί το παραμικρό ευτράπελο, ο σεβασμός που έδειξε και ο τελευταίος παραβρισκόμενος ήταν αξιοσημείωτος. Πληθώρα νέου σε ηλικία κόσμου, που δεν είχε παραβρεθεί ποτέ σε ένα από τα σημαντικότερα μνημεία που είναι δίπλα μας. Αυτό διότι οι περισσότερες επιλογές των παραστάσεων και δρωμένων που διαχρονικά λαμβάνουν χώρα στο Ηρώδειο, δεν συγκινούν το νεανικό κοινό και απευθύνονται σε έναν αρκετά κλειστό κύκλο των βελούδινων σαλονιών και μεγαλύτερων ηλικιών. Τα οποία καιρό τώρα έχουν θέσει σε λήθαργο έναν χώρο που χρειάζεται να σφύζει από ζωντάνια και ενέργεια.\nΕλπίζω το γεγονός να ανοίξει τον δρόμο ώστε να ζήσουμε ανάλογα βράδια στο μέλλον και με άλλα μεγάλα γκρουπ της ροκ μουσικής που θα άξιζαν μια βραδιά εκεί. Αποδείχθηκε περίτρανα πως δεν υπάρχει κανένας λόγος ανησυχίας, με ανάλογα μέτρα ασφαλείας και την υποδειγματική οργάνωση που είχε, γίνεται. Γίνεται και πρέπει να γίνει, δεν θεωρώ πως ένα μεγάλης εμβέλειας συγκρότημα με το πρέπον επικοινωνιακό πειστήριο που ακούει στο όνομα "μνημείο παγκόσμιας κληρονομιάς" θα αρνηθεί την πρόσκληση. Έστω κ αν χωράει μόνο 5 χιλιάδες, έστω και αν σίγουρα οι απολαβές θα είναι ψίχουλα μπροστά σε αυτά που έχουν συνηθίσει. Όμως η ευκαιρία να συνδέσεις μια για πάντα το όνομα σου με το λίκνο του πολιτισμού και ίσως το σπουδαιότερο αμφιθέατρο του κόσμου, είναι ανεκτίμητης αξίας. Ακόμα πιο ανεκτίμητη, να καταφέρεις να ξυπνήσεις την Αθηνά και τους υπόλοιπους θεούς με τις ιαχές του κόσμου που θα αναφωνεί τα τραγούδια σου…\nΠοιός δεν θα ήθελε αλήθεια να έχει αυτή την τιμή; Μαζί με την θεά Αθήνα ας ξυπνήσουν και οι διοργανωτές και οι αρμόδιοι φορείς. Τώρα που καίει το πράγμα. Σε λίγο καιρό θα μεταδοθεί στην αμερικάνικη τηλεόραση η συναυλία, εκμεταλλευτείτε το. Διαδώστε το. Αυτοί θα παρακαλούν να παίξουν εδώ όχι εμείς…


Σέρλοκ, Λουπέν κι εγώ 10: Ο εγκέφαλος του εγκλήματος - Νους και Γνώση | Δημιουργικά Βιβλιοπωλεία Θεσσαλονίκη\nΑρχική σελίδα / Βιβλία / Βιβλία από 7 ετών / Σέρλοκ, Λουπέν κι εγώ 10: Ο εγκέφαλος του εγκλήματος\nΣέρλοκ, Λουπέν κι εγώ 10: Ο εγκέφαλος του εγκλήματος\nΚαθώς πλησιάζει η άνοιξη, ο Σέρλοκ αναζητά επίμονα μια νέα περιπέτεια, μια νέα έρευνα, για να απασχολήσει το ιδιοφυές μυαλό του. Έτσι, σαν παιχνίδι, η Αϊρίν προτείνει στον φίλο της να ασχοληθεί με μια σειρά από παράξενα και ανεξήγητα γεγονότα που συμβαίνουν στο Λονδίνο. Και πράγματι η λογική του Σέρλοκ εντοπίζει κοινά σημεία και μια αλλόκοτη, αόρατη κλωστή που τα ενώνει… Μετά από αλλεπάλληλες εκπλήξεις η παρέα των τριών φίλων, Σέρλοκ, Λουπέν και Αϊρίν, θα έρθει αντιμέτωπη με έναν μυστηριώδη, πανέξυπνο εγκληματία. Σε ποια συγκλονιστική αποκάλυψη θα οδηγήσει η έρευνά τους;\nΣέρλοκ, Λουπέν κι εγώ 10: Ο εγκέφαλος του εγκλήματος ποσότητα\nΚωδικός προϊόντος: 9786180216851 Κατηγορίες: Βιβλία, Βιβλία από 7 ετών, Βιβλία από 9 ετών Ετικέτα: ΜΙΝΩΑΣ Brand: Εκδόσεις Μίνωας\nΣυγγραφέας Baccalario Pierdomenico / Gatti Alessandro\nΤίτλος Πρωτοτύπου Sherlock, Lupin & Io: Il signore del Crimine\nBaccalario Pierdomenico / Gatti Alessandro


Θανάσης Κοντάκος: «Να κάνουμε αυτά που μας εκφράζουν…» | SPORTIN\nΘανάσης Κοντάκος: «Να κάνουμε αυτά που μας εκφράζουν…»\nΠέμπτη, Δεκέμβριος 24, 2020 - 2:02μμ\nΠότε θα ξαναρχίσουν οι προπονήσεις στο κολυμβητήριο «Α. Πεπανός»; Και πότε θα ξαναδούμε τη ΝΕΠ να δίνει επίσημα παιχνίδια στις πισίνες; Αυτό είναι κάτι που θα εξαρτηθεί από την πορεία της πανδημίας Covid-19 στην χώρα μας, με τον προπονητή της Παιδικής ομάδας πόλο των «δελφινιών», Θανάση Κοντάκο να αναφέρεται στο θολό τοπίο που έχει διαμορφωθεί:\n«Ζούμε μια δύσκολη κατάσταση. Η καθημερινότητά μας, έχει αλλάξει και προφανώς όχι προς το καλύτερο. Οι ομάδες που ασχολούνται με τον ερασιτεχνικό αθλητισμό έχουμε μείνει αρκετά πίσω και πιστεύω ότι θα πάρει αρκετό χρόνο για να επανέλθουμε στην κανονικότητα κι έπειτα να μπορέσουμε να συνεχίσουμε την πορεία μας προς τα μπροστά, προς την εξέλιξη.\nΒέβαια το πιο σημαντικό από όλα είναι το να έχουμε την υγεία μας, να ξεπεράσουμε αυτήν τη δύσκολη κατάσταση και να επιστρέψουμε και πάλι στην φυσιολογική ζωή, έτσι ώστε να μπορούμε να κάνουμε όλα αυτά που μας εκφράζουν».\nΜάιος 3 2021 - 7:02μμ


www.apopsi24.gr - Ο φοιτητής που τόλμησε να τα βάλει με το Facebook\nΕίναι ο πιο ενοχλητικός χρήστης του Facebook στον\nΟ λόγος για τον Μαξ Σρεμς, έναν 25χρονο φοιτητή Νομικής από την Αυστρία, καθώς κάνει τα πιο επίμονα και φορτικά «poke» (ψηφιακά «σκουντήματα», δηλαδή ένα είδος ηλεκτρονικής ειδοποίησης χρήστη προς χρήστη στη γλώσσα του δημοφιλούς κοινωνικού δικτύου) στην πλάτη του δισεκατομμυριούχου ιδρυτή του Facebook Μαρκ Ζούκερμπεργκ. Και μιλάει στο «Βήμα» για το πώς κατάφερε να «γονατίσει» δικαστικά το δίκτυο του ενός δισεκατομμυρίου ανθρώπων και τις αμφιλεγόμενες πρακτικές του που «παραβιάζουν την ιδιωτικότητα» και «δεν σέβονται κανέναν νόμο».\nΠερισσότερα σε αυτή την κατηγορία: « Ανέβηκε 103 ορόφους ουρανοξύστη με «βιονικό» πόδι (pics&vid)\tΝέες αλλαγές ετοιμάζει το Facebook »


Γιατί συνελήφθησαν 250 άτομα στη Δυτική Μακεδονία τον Φεβρουάριο - Νέα Πτολεμαΐδας\nHome > Αστυνομικό Ρεπορτάζ > Νέα > Γιατί συνελήφθησαν 250 άτομα στη Δυτική Μακεδονία τον Φεβρουάριο\nΓιατί συνελήφθησαν 250 άτομα στη Δυτική Μακεδονία τον Φεβρουάριο\n10.3.14 Αστυνομικό Ρεπορτάζ, Νέα\nΜηνιαία δραστηριότητα των Υπηρεσιών της Γενικής Αστυνομικής Διεύθυνσης Περιφέρειας Δυτικής Μακεδονίας για τον Φεβρουάριο\nΕννέα (9) άτομα, για διάπραξη κλοπών - διαρρήξεων.\nΔύο (2) άτομα, για πλαστογραφία πιστοποιητικών - χρήση πλαστών εγγράφων.\nΕννέα (9) άτομα, για απείθεια - αντίσταση - απειλή - απλή σωματική βλάβη - εξύβριση - φθορά ξένης ιδιοκτησίας - ψευδή ανωμοτί κατάθεση - ψευδορκία - ψευδή καταμήνυση – κακόβουλη βλασφημία.\nΕννέα (9) υποθέσεις κλοπών - διαρρήξεων.\nΔύο (2) υποθέσεις πλαστογραφίας - χρήσης πλαστών εγγράφων.\nΔύο (2) ομάδες για διάπραξη κλοπών - διαρρήξεων.\nΣύλληψη ημεδαπού, την 21-2-2014 στο Φιλώτα Φλώρινας, για απόπειρες κλοπών σε οικίες (Εξιχνιάστηκαν επτά περιπτώσεις ) .


Κώστας Τρομπούκης στο ρ/σ «Αλήθεια»: «Δεν υπάρχει ούτε καθαρή, ούτε έξοδος. Η «καθαρή έξοδος» είναι ένα ακόμα ψέμα». – Κώστας Τρομπούκης\n«Το επιχείρημα της κυβέρνησης για την καθαρή έξοδο στις αγορές και το τέλος των μνημονίων, δεν βλέπω να γίνεται και θα αρχίσει πάλι από τον Σεπτέμβριο η γκρίνια, ότι είμαστε στην ίδια και ίσως και σε χειρότερη κατάσταση», επεσήμανε το πολιτικό στέλεχος της ΝΔ κ. Κώστας Τρομπούκης σε παρέμβασή του στην εκπομπή του Γιάννη Τζούμα και της Ειρήνη Αναγνώστου στο ρ/σ Αλήθεια.\nΌπως σημείωσε η προσγείωση των νησιωτών με την επικείμενη αύξηση του Φ.Π.Α. θα είναι πολύ επίπονη, ενώ ερωτώμενος για το αν πιστεύει ότι η κυβέρνηση θα παραμείνει στην εξουσία και το φθινόπωρο τόνισε: «Η κυβέρνηση μέχρι τον Σεπτέμβρη θα υπάρξει, για να μας πουλήσει αυτό το παραμύθι της καθαρής εξόδου, αλλά σημασία έχει για τον λαό να καταλάβει, ότι είναι ψέμα, ότι δεν υπάρχει καθαρή έξοδος» και συμπλήρωσε αναφερόμενος στο διακύβευμα της επόμενης των μνημονίων ημέρας «το θέμα του μετά, είναι τι πολιτική θα ακολουθήσει ο ένας και τι ο άλλος… Πρέπει η χώρα να αλλάξει φιλοσοφία. Η περιρρέουσα ατμόσφαιρα στην οικονομία και στην καθημερινότητά μας δεν μπορεί να είναι σοβιετική».\nΤέλος αναφερόμενος στο αν το επιχείρημα της διαχείρισης της επόμενης μέρας είναι το ίδιο με το επιχείρημα που είχε παλιότερα ο ΣΥΡΙΖΑ ότι μπορεί να διαχειριστεί καλύτερα τα μνημόνια, ο κ. Τρομπούκης εξήγησε: «Δεν πιστεύω τι έλεγαν παλιότερα. Εγώ είμαι νέος πολιτικός, έχω άλλον προσανατολισμό, πιστεύω στη φιλελεύθερη πολιτική και πιστεύω ότι με την φιλελεύθερη πολιτική μπορεί να γίνει αυτό. Όπως πίστευα ότι ποτέ μια σοβιετική πολιτική δεν μπορεί να ισχύσει σε σύγχρονο ευρωπαϊκό κράτος. Αυτό προσπαθούν όχι μόνο στα οικονομικά, αλλά και στην παιδεία με το νομοσχέδιο Γαβρόγλου που έρχεται με τη διαδικασία του δήθεν επείγοντος, στην εξωτερική πολιτική, παντού αυτό προσπαθούν να κάνουν, σοβιετοποίηση».


Μνήμες από Χαμένες Πατρίδες...\nΟι Κλαζομενές και τα Βουρλά μας...\nΣυχνά οι κάτοικοι του Ηρακλείου κινούμενοι προς το κέντρο της πόλης,συναντούν την πινακίδα "Κλαζομενές"\nΟι Νέες Κλαζομενές,όπως ορθά θα έπρεπε να γράφουν οι πινακίδες,δεν είναι άλλες από το γνωστό σε όλους Ατσαλένιο ή Τοπ Αλτί,που μετά την τουρκοκρατία μετονομάστηκε σε Ν.Κλαζομενές,μετά την εγκατάσταση στο Ηράκλειο χιλιάδων μικρασιατών και ιδιαίτερα 3.000 Βουρλιωτών που ξεριζώθηκαν από την πλούσια κωμόπολη των Βουρλών ή Βρυούλων.\nΗ ονομασία δόθηκε στην συνοικία την δεκαετία του '30 όταν φτιάχτηκαν με προσωπική εργασία των προσφύγων τα πανομοιότυπα προσφυγικά σπίτια, μερικά πό τα οποία διασώζονται και σήμερα.Για το λόγο αυτό και οι ονομασίες των δρόμων στις Ν.Κλαζομενές (Ατσαλένιο),παραπέμπουν στις χαμένες πατρίδες της Μ.Ασίας,όπως η Λεωφόρος Ιωνίας, η οδός Βρυουλών κ.ά.\nΤο παλιό Ατσαλένιο ήταν ανατολικά της πλατείας Αναξαγόρα και επεκτεινόταν μέχρι τις "5 ελιές".Μετά την Μικρασιατική καταστροφή 3.000 Βουρλιώτες πολιτογραφήθηκαν ως δημότες του Δήμου Ηρακλείου.Οι περισσότεροι από αυτούς εγκαταστάθηκαν στις Νέες Κλαζομενές. Η πλειονότητα όλων αυτών είχαν ως κύριο επάγγελμα την γεωργία,με την καλλιέργεια ελιών,αλλά κυρίως αμπελιών (σουλτανίνας).\nΆρθρο του δασκάλου Μανόλη Χετζογιαννάκη\nΜέσα στις σελίδες των βιβλίων αυτών ζωντανεύει το δράμα των μικρασιατών,των προσφύγων!Ζωντανεύουν οι μνήμες των Χαμένων Πατρίδων!\nΑκολουθεί φωτογραφικό υλικό και ζωγραφιές των μαθητών με κάρβουνο.\nΗράκλειο 2014 Κατερίνα Σαρρή


ΠΡΟΚΑΤΑΣΚΕΥΑΣΜΕΝΕΣ ΣΚΑΛΕΣ ΚΑΙ ΠΥΡΗΝΕΣ ΑΝΕΛΚΥΣΤΗΡΩΝ\nΤον τελευταίο καιρό η ASPROKAT παράγει τυποποιημένα κλιμακοστάσια και κουβούκλια ανελκυστήρων, ώστε να δώσει λύση σε ένα μόνιμο «βραχυκύκλωμα» που δημιουργείται στις μεγάλες κατασκευές, όταν εξ’ αιτίας των κλιμακοστασίων φρενάρει το χρονοδιάγραμμα εκτέλεσης των εργασιών.\nΗ μέχρι πρότινος επιλογή των μεταλλικών λύσεων εμπεριέχει πλήθος προβλημάτων καθώς το μέταλλο διαβρώνεται εύκολα και απαιτεί ειδικές πυράντοχες βαφές για προστασία απο ενδεχόμενη πυρκαγιά.\nΗ χύτευση των παραπάνω δομικών στοιχείων πραγματοποιείται με ένα πρωποριακό υλικό, το οποίο η ΑΣΠΡΟΚΑΤ ΑΒΕΕ, πρώτη εισήγαγε στην ελληνική αγορά, το Αυτοσυμπυκνούμενο Σκυρόδεμα. Η τελική επιφάνεια του υλικού είναι αψεγάδιαστη και απλώς απαιτείται η επάλειψή της με μια εποξειδική βαφή του εμπορίου.\nΕΝΣΩΜΑΤΩΣΗ ΤΟΥ ΑΥΤΟΣΥΜΠΥΚΝΟΥΜΕΝΟΥ ΣΚΥΡΟΔΕΜΑΤΟΣ ΣΤΗΝ ΠΑΡΑΓΩΓΗ\nΩς αυτοσυμπυκνούμενο σκυρόδεμα (self compacting,ή self consolidating concrete-SCC-στη διεθνή βιβλιογραφία) καλείται το σκυρόδεμα που έχει τη δυνατότητα να πληρώσει οποιονδήποτε τύπο (ξυλότυπο, μεταλλότυπο, πλαστικότυπο κτλ.) ρέοντας ανάμεσα στον οπλισμό, και να αποκτήσει ικανή συμπύκνωση αποκλειστικά λόγω του ιδίου βάρους του και της ρεολογικής του συμπεριφοράς. Βασικά χαρακτηριστικά του ΑΣΣ είναι η αυξημένη του ρευστότητα σε συνδυασμό με τη διατήρηση της απαιτούμενης συνεκτικότητας η οποία αποτελεί μέτρο της αντίστασης διαχωρισμού του μίγματος. Πρόκειται για σκυρόδεμα υψηλής επιτελεστικότητας ( με επιλεκτικά αναβαθμισμένες ιδιότητες) ,και μάλιστα σύμφωνα με τη συνισταμένη άποψη αρκετών ερευνητών αποτελεί τη μεγαλύτερη εξέλιξη στον τομέα της τεχνολογίας σκυροδέματος τα τελευταία 50 χρόνια.H AΣΠΡΟΚΑΤ ΑΒΕΕ έχει ενσωματώσει στην παραγωγική διαδικασία το παραπάνω σκυρόδεμα, προσφέροντας τελικό προϊόν υψηλής ποιότητας, τόσο ως προς την αντοχή του, αλλά και ως προς την τελική επιφάνεια.\nΗ εξέλιξη αυτή, ήταν το επιστέγασμα πολύμηνων προσπαθειών του επιστημονικού προσωπικού, με την συμπαράσταση και τεχνικές οδηγίες του Πολυτεχνείου.\nΣΥΝΤΗΡΗΣΗ ΚΤΙΡΙΩΝ ΑΠΟ ΤΗΝ ΑΣΠΡΟΚΑΤ\nΗ ASPROKAT έχει δημιουργήσει ένα νέο τμήμα, που αφορά το λεγόμενο ''After Sales Service''. Η νέα αυτή υπηρεσία είναι επίσης στην διάθεσή σας, σε επίπεδο υπεύθυνης συμβουλής, για οποιοδήποτε κατασκευαστικό πρόβλημα ή απορία σας.\nΠαρέχουμε συνεχή τεχνική υποστήριξη σε ετήσια βάση, συμβουλευτικές υπηρεσίες και προτάσεις για θέματα συντήρησης των χώρων σας και τεχνικούς ελέγχους, με εγγυημένη εργασία.\nΟι υπηρεσίες συντήρησης του χώρου περιλαμβάνουν :\n1. Λεπτομερής έλεγχος της κατάστασης της στέγης του κτιρίου με καθαρισμό (απόφραξη) των υδρορροών.\n2. Έλεγχος της μονωτικής προστασίας του κτιρίου.\n3. Έλεγχος και σύσφιξη βιδών οροφής.\n4. Έλεγχος του κτιρίου γενικά σύμφωνα με τις ισχύουσες πολεοδομικές διατάξεις με ταυτόχρονη ενημέρωση του τεχνικού ασφαλείας του πελάτη.\nΜείζονος σημασίας αποτελεί η επιμονή μας στην τεχνική συντήρηση ενός χώρου. Δίνουμε σημασία ακόμα και στην πιο μικρή λεπτομέρεια της συντήρησης, προκειμένου να υπάρχει αίσθημα ασφάλειας και ικανοποίησης.\nΜακραίνουμε τη ζωή στο κτίριο καθώς επιτυγχάνεται και η οικονομία στις επισκευές, λόγω πρόβλεψης και προνοητικότητας.\nΟ τακτικός έλεγχος σημαντικών σημείων από τους έμπειρους τεχνικούς μας και η γραπτή ενημέρωση του αρμοδίου τεχνικού ασφαλείας του πελάτη μας, εγγυάται την πρόληψη, με τις καλύτερες προϋποθέσεις και παραμέτρους που εξασφαλίζουν το καλύτερο δυνατό αποτέλεσμα συντήρησης.\nΣυνεχίζεται η συνεργασία της ASPROKAT Α.Ε. με την ΤΡΑΙΝΟΣΕ\nΣτον "ΘΡΙΑΣΙΟ ΤΕΡΜΑΤΙΚΟ ΕΜΠΟΡΕΥΜΑΤΙΚΟ ΣΤΑΘΜΟ" η ASPROKAT διαθέτει χώρο για την προσωρινή απόθεση - (φόρτωση - εκφόρτωση) των Εμπορευμάτων και των έτοιμων προϊόντων της.\nΤούτο μας δίνει την ευελιξία στον άξονα Αθήνα - Λάρισα - Θεσσαλονίκη - Αλεξανδρούπολη, να παρέχουμε υπηρεσίες κτιριακών κατασκευών με προσιτό κόστος.\nΔεν χρειάζεται να αναφέρουμε ότι οι μεταφορές με τραίνο, εάν είναι προγραμματισμένες, είναι φτηνότερες κάθε άλλης χερσαίας μεταφοράς\nΤα τραίνα είναι πλέον ηλεκτρικά με αποτέλεσμα να έχει αυξηθεί κατά πολύ η ταχύτητά τους και η συνέπεια στους χρόνους, καθώς και η δυνατότητά τους στην φόρτωση ογκωδέστερων στοιχείων.\nΤυποποιημένη προκατασκευασμένη θεμελίωση μεταλλικών κτηρίων.\nΠροκατασκευασμένοι στυλίσκοι και συνδετήριοι δοκοί εύκολα μεταφερόμενοι, συνθέτουν άριστα την δομή της θεμελίωσης έτσι ώστε σε μικρό χρονικό διάστημα να υποδεχτεί τα μεταλλικά στοιχεία του κτηρίου. Επιτύχαμε την μέγιστη μείωση του χρόνου κατασκευής για την θεμελίωση ενός μεταλλικού κτιρίου αποφεύγοντας το επί τόπου καλούπι, την πιθανότητα λάθους, καθώς επίσης την αναπόφευκτη σπάταλη του σκυροδέματος.\nΤι προβλέπει η Πολεοδομική Νομοθεσία για το 40% στην κάλυψη των Εμπορικών Αποθηκών και Βιομηχανικών Κτιρίων\nΕπειδή υπάρχει σύγχυση μεταξύ των ενασχολούμενων με την κατασκευή Βιομηχανικών κτιρίων και Αποθηκών, όσον αφορά το επιτρεπόμενο ποσοστό κάλυψης στην εκτός σχεδίου περιοχή, παραθέτουμε νόμους και αλληλογραφία με το ΥΠΕΧΩΔΕ για το θέμα.\nΝόμος που ισχύει\n1. Το από 24.5.85 Π.Δ.\n“Τροποποίηση των όρων και περιορισμών δόμησης των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών“(ΦΕΚ 270Δ).\n2. Το από 23.2.1995 Π.Δ.\n"Τροποποίηση του 270Δ"\n3. Απαντήσεις της ΔΟΚΚ μετά από γραπτό ερώτημά μας.\n3.1. Α.Π. 50420 12/02/1997\n3.2. Α.Π. 51770 13/03/1997\nAναφέρεται γενικά στους όρους δόμησης για την ανέγερση Αποθηκών και βιομηχανικών κτιρίων.\nΣε περίπτωση ανέγερσης συναρμολογούμενων (βιδωτών) οριζοντίου τύπου ή κατακόρυφου τύπου (silo) το μέγιστο ποσοστό κάλυψης ορίζεται σε 40% της επιφανείας του γηπέδου και ο συντελεστής δόμησης σε 0,40.\nΣε περίπτωση που προβλέπεται από τις σχετικές διατάξεις να κατασκευασθεί συναρμολογούμενη βιομηχανική αποθήκη με μέγιστο ποσοστό κάλυψης 40%, δύναται να κατασκευασθεί αυτή και στην περίπτωση που υπάρχει ήδη στο συγκεκριμένο γήπεδο βιομηχανικό κτίριο από οπλισμένο σκυρόδεμα και με ποσοστό κάλυψης που υπολείπεται για να εξαντληθεί το 40% της επιφανείας του γηπέδου.\nΌσον αφορά το υλικό κατασκευής και στην μορφή του κτιρίου αυτά πρέπει να είναι έτσι ώστε να ικανοποιούν την απαίτηση του προσδιορισμένου τρόπου κατασκευής (συναρμολογούμενες βιδωτές) και τους ισχύοντες δομικούς κανονισμούς (αντισεισμικό κανονισμό, ευρωκώδικες κ.λ.π.)\nΣυμπέρασμα: Στην εκτός σχεδίου περιοχή επιτρέπεται εντός (Βιομηχανικών Περιοχών) η ανέγερση Βιομηχανίας με ποσοστό κάλυψης 30% για βιομηχανική χρήση και 10% για αποθηκευτική χρήση αρκεί η κατασκευή να είναι λυόμενη συναρμολογούμενη - βιδωτή.\nΣτην εκτός σχεδίου περιοχή επιτρέπεται η ανέγερση αποθηκών με κάλυψη 40% και συντελεστή δόμησης 40%, αρκεί να είναι λυόμενη προκατασκευασμένη κατασκευή από οποιοδήποτε υλικό (beton, χάλυβα, πλαστικό ή ξύλο) αρκεί να φαίνεται τούτο στη στατική μελέτη και να το προβλέπει το Know-how της παραγωγού - εγκαταστάτριας εταιρίας.


Μιανμάρ: Επίθεση σε 30 φυλάκια από μουσουλμάνους αντάρτες\nΤαξίδευε με έναν πύθωνα στις αποσκευές του\nΤελ. ενημ.: 26.08.2017, 10:06\nΤουλάχιστον 71 νεκροί\nΜουσουλμάνοι αντάρτες Ροχίνγκια στη Μιανμάρ εξαπέλυσαν συντονισμένη επίθεση εναντίον 30 αστυνομικών φυλακίων και μιας στρατιωτικής βάσης στην Πολιτεία Ραχίν χθες Παρασκευή, με τουλάχιστον 59 αντάρτες και 12 μέλη των δυνάμεων ασφαλείας να έχουν σκοτωθεί μέχρι στιγμής.\nΜιανμάρ:Πάνω από 10 νεκροί και χιλιάδες εκτοπισμένοι από τις πλημμύρες\nΚαμερούν: Τουλάχιστον 50 νεκροί σε επίθεση που αποδίδεται στη Μπόκο Χαράμ\nΔύο νεκροί στο Παρίσι από την επίθεση με μαχαίρι\nΟι συγκρούσεις, που σε πολλές περιοχές συνεχίζονται ακόμη, αποτελούν μια σημαντική κλιμάκωση στην κρίση που σοβεί στη βορειοδυτική αυτή Πολιτεία της Μιανμάρ από τον Οκτώβριο, όταν παρόμοιες επιθέσεις προκάλεσαν μια μεγάλη στρατιωτική επιχείρηση εναντίον των Ροχίνγκια.\nΠερίπου 87.000 μέλη της μειονότητας αυτής αναγκάστηκαν να καταφύγουν στο Μπανγκλαντές, ενώ πάρα πολλές ήταν οι καταγγελίες για παραβιάσεις των ανθρωπίνων δικαιωμάτων, με φόνους, βιασμούς και πυρπολήσεις σπιτιών των Ροχίνγκια.\nΟ Απελευθερωτικός Στρατός Αρακάν των Ροχίνγκια (ARSA), μια οργάνωση που μέχρι πρότινος ήταν γνωστή ως Χαρακά αλ Γιακίν και η οποία ευθύνεται για τις επιθέσεις του Οκτωβρίου εναντίον αστυνομικών, ανέλαβε την ευθύνη για τη χθεσινή επίθεση και προειδοποίησε ότι θα υπάρξουν και άλλες.\nΗ μεταχείριση των περίπου 1,1 εκατομμυρίου Ροχίνγκια, μιας μουσουλμανικής μειονότητας στην κυρίως βουδιστική Μιανμάρ, έχει αναχθεί στο πιο ακανθώδες ανθρωπιστικό ζήτημα για τη χώρα που προσπαθεί να κάνει τη μετάβαση από ένα σκληρό στρατιωτικό καθεστώς προς μια πιο δημοκρατική διακυβέρνηση.\nΤώρα, σύμφωνα με τους παρατηρητές, φαίνεται ότι έχει προκαλέσει ένα ισχυρό κύμα αντίστασης που αυξάνεται συνεχώς. Οι παρατηρητές ανησυχούν ότι οι επιθέσεις αυτές, που είναι πιο ευρείες και καλύτερα οργανωμένες από αυτές του Οκτωβρίου, ίσως προκαλέσουν μια ακόμη πιο σκληρή αντίδραση του στρατού αλλά και συγκρούσεις μεταξύ των μουσουλμάνων και των βουδιστών.\nΟι Ροχίνγκια δεν έχουν υπηκοότητα και θεωρούνται παράτυποι μετανάστες από το Μπανγκλαντές, αν και ζουν στη Μιανμάρ επί αιώνες. Οι κοινότητές τους είναι περιθωριοποιημένες και δεν έχουν πρόσβαση στην παιδεία, την υγεία και την αγορά εργασίας.


ΕΚΔΗΛΩΣΕΙΣ ΑΠΡΙΛΙΟΥ ΣΤΟ ΟΞΥΓΟΝΟ - ThessMama\nΕΚΔΗΛΩΣΕΙΣ ΑΠΡΙΛΙΟΥ ΣΤΟ ΟΞΥΓΟΝΟ\nPosted April 2, 2015 by thessmama in ΕΚΔΗΛΩΣΕΙΣ 879\nΠαρασκευή 17 Απριλίου 2015, στις 6.30 μ.μ.\n«Γνωρίζοντας τη Θεσσαλονίκη μέσα από τις τέχνες»: Δημιουργικό εργαστήριο με τη φιλόλογο-παιδαγωγό Χαρούλα Κρομυάδου και την παιδαγωγό Κωνσταντία Λιούζα, στο πλαίσιο της καμπάνιας «Η πόλη είμαστε εμείς» του Δικτύου για τα Δικαιώματα του Παιδιού.\nΤα παιδιά, μέσα από δημιουργικές δραστηριότητες, ζωντανεύουν πίνακες ζωγραφικής, ποιήματα και τραγούδια με θέμα τη Θεσσαλονίκη. Μέσα από θεατρικές τεχνικές, οι μικροί μας φίλοι δίνουν ζωή στα παλιά μαγαζάκια της Θεσσαλονίκης, διασχίζουν τα σοκάκια της, ταξιδεύουν με το τρένο στην ιστορία της και γεμίζουν χρώματα τη μοναδική της παραλία. Συνοδοιπόροι στην ξεχωριστή αυτή καλλιτεχνική προσπάθεια είναι η ποίηση και οι μαγικές νότες αγαπημένων κομματιών που παίρνουν τα παιδιά από το χέρι και τα καλούν να δημιουργήσουν τη Θεσσαλονίκη των ονείρων τους.\nΗ εκδήλωση απευθύνεται σε παιδιά της Α’, Β’ και Γ’ δημοτικού. Οι θέσεις είναι περιορισμένες (μέγιστος αριθμός συμμετεχόντων: 25 παιδιά). Απαραίτητη η δήλωση συμμετοχής (έναρξη δηλώσεων: 30 Μαρτίου 2015).\nΣάββατο 18 Απριλίου 2015, στις 12.30 το μεσημέρι\nΕκδήλωση με αφορμή το βιβλίο O ΠΡΙΓΚΙΠΑΣ ΜΙΣΟΣ της Κατερίνας Ανωγιαννάκη, με τον ηθοποιό Μάριο Μεβουλιώτη\nΈνας πρίγκιπας αλλιώτικος, μια αδυναμία χαρισματική… Ας ανακαλύψουμε την τρυφερή αξία της μοναδικότητας του κάθε παιδιού, του κάθε ανθρώπου! Ο Πρίγκιπας Μισός και η παρέα του αφηγούνται την ιστορία τους μέσα σε έναν ονειρικό κόσμο από… μπαλόνια!\nΗ εκδήλωση απευθύνεται σε παιδιά ηλικίας 6-8 ετών. Απαραίτητη η δήλωση συμμετοχής (έναρξη δηλώσεων: 30 Μαρτίου 2015). Είσοδος ελεύθερη.\nΑν είσαι όμορφος, έξυπνος και πρίγκιπας, η ζωή μοιάζει σχετικά εύκολη! Εκτός κι αν έχεις τη συνήθεια ν’ αφήνεις τα πάντα… ΜΙΣΑ. Πώς περιμένεις μετά να σου εμπιστευτούν ΟΛΟΚΛΗΡΟ βασίλειο; Έλα όμως που ο δικός μας πρίγκιπας δε φιλοδοξεί να γίνει βασιλιάς! Έχει άλλα σχέδια στο μυαλό του! «Τρίχες» θα πουν με ένα στόμα οι γονείς του. «Ακριβώς!» θα απαντήσει ο πρίγκιπας, ψαλιδίζοντας τα όνειρά τους. Γιατί ο πρίγκιπας Μισός είναι αποφασισμένος να κάνει το δικό του! Θα καταφέρει άραγε να ολοκληρώσει κάτι στη ζωή του;\nΣάββατο 25 Απριλίου 2015, στις 10.30 π.μ.\nΕκδήλωση με αφορμή το βιβλίο ΚΑΛΗΝΥΧΤΑ ΝΕΡΑΪΔΑ ΝΟΝΑ της Αλεξάνδρας Τσόλκα, με την ηθοποιό-εμψυχώτρια Ζωή Λύρα\nΜ’ ένα μαγικό ραβδί και μια φούστα φουσκωτή\nΞεκινάω πάω πάω στα γενέθλια να πάω\nΜε αρκουδάκι, καπελάκια, και μια τούρτα με κεράκια\nΞεκινάω πάω πάω στο κορίτσι μου να πάω\nΠου θα γίνει πιο σπουδαία από όλα τα ωραία\nΣε ταξί γρήγορα μπαίνω, τα γενέθλια προλαβαίνω\nΝεραϊδονονά και πάω στο κορίτσι που αγαπάω.\nΜα τι θέλουν και μιλάνε για πολιτικά και σπάνε\nΤα αυτάκια τα μικρά μου και τα νευρά τα δικά μου.\nΚι όταν πιάνει και φανάρι δεν αντέχω και με πιάνει\nΌλα τα γλυκά να φάω και την τούρτα που κρατάω.\nΚαι σαν φτάσει η στιγμή να τελειώσει η γιορτή\nΑπ’ την τούρτα έχει μείνει μοναχά ένα κερί.\nΟυφ… Την έκανα πάλι την γκάφα!\nΗ εκδήλωση απευθύνεται σε παιδιά ηλικίας 4-7 ετών. Απαραίτητη η δήλωση συμμετοχής (έναρξη δηλώσεων: 6 Απριλίου 2015). Είσοδος ελεύθερη.\nΣάββατο 25 Απριλίου 2015, στις 12.30 το μεσημέρι\nΔιαδραστικό παιχνίδι ρόλων με αφορμή τη σειρά ΜΙΑ ΥΠΟΘΕΣΗ ΓΙΑ ΤΟΝ ΝΤΕΤΕΚΤΙΒ ΚΛΟΥΖ του Γίργκεν Μπανσέρους, με την ομάδα Gamecraft.\nΟ αγαπημένος ιδιωτικός ντετέκτιβ των παιδιών, ο ντετέκτιβ Κλουζ, έρχεται να σας παρασύρει σε ένα ακαταμάχητο παιχνίδι μυστηρίου, όπου καλείστε να επιλύσετε τους πιο περίπλοκους γρίφους. Απαραίτητες αποσκευές για το ταξίδι σας; Παρατηρητικότητα, καλή μνήμη, ένστικτο, φαντασία και πάνω απ’ όλα διάθεση για παιχνίδι! Η Όλγα η περιπτερού που προμηθεύει τον Κλουζ με τις αγαπημένες του τσίχλες Κάρπεντερ, η μαμά του με τα σκόρπια σε όλο το σπίτι σημειώματα, η Γιάννα η καλύτερη μπαλαδόρισσα του σχολείου, ο Βοτάν, το θεόρατο σκυλί του Μασκοφόρου Μπιλ, η χωριατοπούλα Γιούλε –που είναι και πολύ εντάξει κορίτσι– και άλλοι πολλοί φανταστικοί ήρωες έρχονται να βοηθήσουν τον Κλουζ στην εξιχνίαση των πιο δύσκολων υποθέσεων. Είστε έτοιμοι για ένα συναρπαστικό παιχνίδι μυστηρίου με τον καλύτερο εννιάχρονο ντετέκτιβ όλων των εποχών;\nH Gamecraft είναι μια δημιουργική ομάδα που δραστηριοποιείται στον χώρο του σχεδιασμού και της υλοποίησης πρωτότυπων εκδηλώσεων, βασισμένων σε μοντέρνες και ενδιαφέρουσες τεχνικές όπως τα παιχνίδια ρόλων, τα ζωντανά παιχνίδια ρόλων (L.A.R.P – Live Action Role Playing) και τα διαδραστικά παιχνίδια σε ανοιχτό ή κλειστό χώρο. Έχει προλάβει μέσα σε πολύ μικρό χρονικό διάστημα να παρουσιάσει δρώμενα σε μουσεία, μνημεία και χώρους πολιτιστικού, εκπαιδευτικού και ψυχαγωγικού ενδιαφέροντος. Τα στελέχη της ειδικεύονται στα παιχνίδια ρόλων και την αφήγηση.\nΗ εκδήλωση απευθύνεται σε παιδιά ηλικίας 8-11 ετών. Οι θέσεις είναι περιορισμένες (μέγιστος αριθμός συμμετεχόντων: 30 παιδιά). Απαραίτητη η δήλωση συμμετοχής (έναρξη δηλώσεων: 6 Απριλίου 2015).\nΑντί εισιτηρίου, απαιτείται η αγορά ενός βιβλίου της σειράς του ΝΤΕΤΕΚΤΙΒ ΚΛΟΥΖ κατά την είσοδο στην εκδήλωση.\nΜια αστυνομική σειρά για μικρούς αναγνώστες, με ήρωα ένα εννιάχρονο αγόρι που το χόμπι του είναι να λύνει μυστήρια και δεν έχει τίποτα να ζηλέψει από τους ήρωες των κλασικών αστυνομικών μυθιστορημάτων. Έχει τιμηθεί με το Hansjorg-Martin-Preis, το σημαντικότερο γερμανικό βραβείο για συγγραφείς παιδικών και νεανικών αστυνομικών βιβλίων. Έχει μεταφραστεί σε 14 γλώσσες και έχει πουλήσει πάνω από 850.000 αντίτυπα.\nΛΙΓΑ ΛΟΓΙΑ ΓΙΑ ΤΟΝ ΝΤΕΤΕΚΤΙΒ ΚΛΟΥΖ\nΓια περισσότερες πληροφορίες και δηλώσεις συμμετοχής στις εκδηλώσεις, στα εργαστήρια και στα εκπαιδευτικά προγράμματα του ΟΞΥΓΟΝΟΥ που απευθύνονται σε παιδιά, μπορείτε να στείλετε e-mail στο info@oxygono-metaixmio.gr. Στο e-mail θα πρέπει να σημειώνονται το ονοματεπώνυμο και η ηλικία του παιδιού, τα στοιχεία επικοινωνίας του κηδεμόνα (ονοματεπώνυμο, επαγγελματική ιδιότητα, διεύθυνση, τηλέφωνο και e-mail), καθώς και ο τίτλος της εκδήλωσης την οποία επιθυμούν να παρακολουθήσουν.\nTags: ανάγνωση βιβλίου, ανάγνωση παιδικών βιβλίων, βιβλίο, εκδηλώσεις Βόρεια Ελλάδα, εκδηλώσεις για παιδιά, εκδηλώσεις Θεσσαλονίκη, ΟΞΥΓΟΝΟ, παιδικές εκδηλώσεις, παιδικές εκδηλώσεις Θεσσαλονίκη, παιδικό βιβλίο


Χειροπέδες σε τέσσερα άτομα για πλαστά έγγραφα - Newpost.gr\nΧειροπέδες σε τέσσερα άτομα για πλαστά ταξιδιωτικά έγγραφα\nΤέσσερις αλλοδαποί συνελήφθησαν με την κατηγορία της πλαστογραφίας πιστοποιητικών στο αεροδρόμιο Ηρακλείου «Ν. Καζαντζάκης», όταν επιχείρησαν να ταξιδέψουν με πλαστά ταξιδιωτικά έγγραφα για Ελβετία και Γερμανία.\nΔημοσίευση 11 Απριλίου 2016, 00:40\nΠρόκειται για δύο υπηκόους Παλαιστίνης, ηλικίας 21 και 20 χρονών και δύο υπηκόους Αφγανιστάν ηλικίας 18 και 66 χρονών.\nΟι παραπάνω σε έλεγχο που έγινε από αστυνομικούς του Τμήματος Αερολιμένα επέδειξαν πλαστά ταξιδιωτικά έγγραφα, Βουλγαρίας Σουηδίας, και Ελλάδας προκειμένου να αναχωρήσουν από τη χώρα με προορισμό τη Ζυρίχη της Ελβετίας και το Ντίσελντορφ της Γερμανίας. Τα πλαστά έγγραφα κατασχέθηκαν και οι συλληφθέντες με τις σχηματισθείσες σε βάρος τους δικογραφίες οδηγήθηκαν στον Εισαγγελέα Πλημμελειοδικών Ηρακλείου.


/8 Συμβουλές για να βοηθήσετε να μιλήσει το παιδί σας\nΣίγουρα δεν ήταν σωστό που το παιδί σας χτύπησε ένα άλλο παιδάκι, έριξε κάτι από τα νεύρα του ή σας είπε άσχημες λέξεις...\nΑλλά αν προσπαθήσετε να επιβάλλετε τώρα την πειθαρχία, μάλλον θα είναι μάταιο. Αντ' αυτού, όταν το παιδί σας είναι θυμωμένο ή έχει ήδη αρχίσει να δείχνει τις γροθιές του, δοκιμάστε τις παρακάτω φράσεις. Είναι σίγουρα το καλύτερο ηρεμιστικό!\nΒλέπω ότι είσαι αναστατωμένο\nΑφήνοντας το παιδί να γνωρίζει ότι μπορείτε να δείτε το θυμό του, το βοηθάτε να νιώσει τι του συμβαίνει Έτσι θα σας επιτρέψει να μιλήσετε μαζί του για την κατάσταση χωρίς να προσπαθήσετε να λύσετε το πρόβλημα αμέσως.\nΕίναι πολύ σημαντικό να υπενθυμίζουμε στο θυμωμένο μας παιδί ότι το αγαπάμε...ακόμα. Ότι δηλαδή θα το αγαπάμε ότι κι αν κάνει. Και βέβαια, αυτό το «σ' αγαπώ», θα πρέπει να το πούμε ήρεμα ώστε να μπορεί το παιδί να μας ακούσει!\nΕίναι εντάξει να είσαι θυμωμένος\nΤο να αποδεχόμαστε και να επικυρώνουμε με έναν τρόπο τα αισθήματα του παιδιού μας είναι πολύ καλό. Ο ορθολογισμός του ενήλικα είναι πολύ καθησυχαστικός σε μια τέτοια έντονη κατάσταση που βιώνει ένα μικρό παιδί.\nΒοηθήστε το παιδί να εκφράσει με λόγια την οργή του με φράσεις όπως: «Αισθάνομαι θυμωμένος επειδή δεν μου επέτρεψες να κάνω το X», ή «νιώθω θυμωμένος όταν ο Χ δεν θέλει να παίξει μαζί μου». Το να εκφράζει κανείς τα αισθήματά του, είναι απολύτως υγιές.\nΘέλεις τη βοήθειά μου;\nΜπορεί να έχετε ακούσει ότι η καλύτερη πρόταση για ένα θυμωμένο παιδί είναι να τους δώσετε μια αγκαλιά. Εντούτοις, μερικά παιδιά δεν θέλουν καμία σωματική επαφή όταν βιώνουν έντονα συναισθήματα. Γι' αυτό καλό θα είναι να τα ρωτήσετε αν θέλουν τη βοήθεια σας.\nMore in this category: « 7 βήματα για να διαχειριστείτε την επιθετική συμπεριφορά του παιδιού σας\tΤι απαντάμε όταν το παιδί μας ρωτάει "από που έρχονται τα μωρά"; »


«Ακόμα και τα άγρια σκυλιά» του Ian Rankin - Mix Grill: Μουσική - Θέατρο - Cinema\nΈνα συγκλονιστικό αστυνομικό θρίλερ με τον επιθεωρητή Τζον Ρέμπους, με υποδόριο χιούμορ και σπιρτόζικους διαλόγους.\nΤο 21ο βιβλίο του Σκωτσέζου συγγραφέα Ian Rankin στη σειρά του επιθεωρητή Τζον Ρέμπους μεταφράστηκε στα ελληνικά από την Νάντη Σακκά και κυκλοφόρησε από τις εκδόσεις Μεταίχμιο τον περασμένο Νοέμβριο, υπό τον τίτλο «Ακόμα και τα άγρια σκυλιά» (μια πετυχημένη απόδοση του πρωτότυπου τίτλου “Even Dogs in the Wild” που κυκλοφόρησε τον Νοέμβριο του 2015 στο Ηνωμένο Βασίλειο από τις εκδόσεις Orion). Το βιβλίο αυτό σηματοδότησε την τρίτη από κοινού εμφάνιση του Ρέμπους και του Μάλκολμ Φοξ, του νεαρού επιθεωρητή που επινόησε ο Rankin το 2009 και έκτοτε έχει δύο σόλο εμφανίσεις σε μυθιστορήματα.\nΓια όσους δεν είναι εξοικειωμένοι με τα βιβλία του Rankin, ας ξεκινήσουμε με ορισμένα απαραίτητα εισαγωγικά στοιχεία.\nΌσο κι αν η ιστορία του βιβλίου μπορεί να χαρακτηριστεί αυτοτελής, όπως άλλωστε οι περισσότερες ιστορίες του Rankin, εντάσσεται σε μια λογική αλληλουχία γεγονότων που έχουν καθορίσει τη ζωή και την προσωπικότητα των πρωταγωνιστών του. Επιπλέον, στο σύμπαν του Rankin ο χρόνος εξελίσσεται παράλληλα με τον πραγματικό χρόνο. Αυτό σημαίνει ότι πραγματικά γεγονότα που αφορούν τη Σκωτία –όπου διαδραματίζονται οι ιστορίες– εκτυλίσσονται και στο χρόνο του βιβλίου. Τα γεγονότα αυτά μπορεί να έχουν κάποια σύνδεση με την υπόθεση (π.χ. η σύνοδος της G8 στη Σκωτία το 2005 ενεπλάκη στην υπόθεση του βιβλίου «Μνήμη Νεκρών»/”The Naming of the Dead”) ή να είναι άσχετα και να λειτουργούν απλώς ως υπόβαθρο για παράλληλες συζητήσεις που εμπλουτίζουν το βιβλίο και περιστρέφονται γύρω από την κεντρική θεματική του (π.χ. το πρόσφατο δημοψήφισμα για την ανεξαρτησία της Σκωτίας).\nΠριν ανοίξετε την πρώτη σελίδα του «Ακόμα και τα άγρια σκυλιά» αξίζει να θυμηθείτε –ή να γνωρίζετε– το status των βασικών πρωταγωνιστών:\nΟ πρώην επιθεωρητής της αστυνομίας του Εδιμβούργου Τζον Ρέμπους έχει πλέον συνταξιοδοτηθεί αμετάκλητα. Υπήρξε ένας παραδοσιακός μπάτσος, μεθοδικός και επίμονος, απείθαρχος στις εντολές των ανωτέρων του, που πολλές φορές εφάρμοζε το ρητό «ο σκοπός αγιάζει τα μέσα» διατηρώντας όμως μια ηθική η οποία δε διέπνεε το Μακιαβέλι ή τους σύγχρονους οπαδούς του. Έχει αδυναμία στο ποτό και το τσιγάρο, εμμονή στο αμάξι του παρότι παλιό (ίδιος ο Χαρίτος του Μάρκαρη) και λατρεύει τη μουσική. Συμπάθειες δημιουργεί δύσκολα, φιλίες ακόμα δυσκολότερα, αλλά το μεγάλο του ατού είναι οι εχθροί του, ακολουθώντας το έτερο ρητό «κράτα τους φίλους σου κοντά, αλλά τους εχθρούς σου κοντύτερα».\nΟ Μάλκολμ Φοξ ολοκλήρωσε τον κύκλο του ως αξιωματικός στη μονάδα Εσωτερικών Υποθέσεων και πλέον είναι επιθεωρητής στη Διεύθυνση Εγκληματολογικών Ερευνών. Ο Φοξ είναι κατά κάποιο τρόπο το alter ego του Ρέμπους, με τον οποίο ουκ ολίγες φορές συγκρούστηκε σκληρά επαγγελματικά στο παρελθόν. Ωστόσο, πρόσφατα κατάφεραν να συνεργαστούν και να επιλύσουν μαζί μια υπόθεση που αφορούσε την πρώτη θητεία του Ρέμπους στο σώμα.\nΗ Σιβόν Κλαρκ, η οποία θεωρείται το πουλέν του Ρέμπους, καθώς συνεργάστηκαν για πολλά χρόνια και διατηρούν ακόμα μια ιδιαίτερη σχέση, είναι πλέον επιθεωρήτρια και προΐσταται σημαντικών εγκληματολογικών ερευνών.\nΟ Μόρις Τζέραλντ (ή απλώς Μπιγκ Τζερ) Κάφερτι είναι το πρώην αφεντικό του υποκόσμου του Εδιμβούργου. Τα τελευταία χρόνια έχει αποσυρθεί και τα ηνία έχει αναλάβει ο άσπονδος φίλος του Ντάριλ Κρίστι, ένας νεαρός «επιχειρηματίας» που τελικώς «δάγκωσε τα χέρια που τον τάιζαν». Αμφότεροι διαθέτουν πλούσιο παρελθόν με τον Ρέμπους. Ένα παρελθόν γεμάτο συγκρούσεις, που διακατέχονταν πάντα από έναν ιδιότυπο κώδικα τιμής.\nΣτην παρούσα ιστορία παρακολουθούμε δύο παράλληλες υποθέσεις, κάτι που αποτελεί γνώριμο χαρακτηριστικό του Rankin. Από τη μία βρίσκεται μια σειρά δολοφονιών με τα θύματα να λαμβάνουν ένα σημείωμα σχετικά με μία εκδίκηση για κάτι που ουδείς φαίνεται να θυμάται. Μάλιστα, ο Κάφερτι λαμβάνει ένα από τα σημειώματα και μια σφαίρα ξυστά από το κεφάλι του. Από την άλλη, τα αφεντικά του υποκόσμου της Γλασκώβης καταφθάνουν στο Εδιμβούργο, μαζί με την ομάδα παρακολούθησής τους. Τι αναζητούν άραγε; Και πότε θα αποφασίσει επιτέλους η ομάδα παρακολούθησης να επέμβει;\nΤο σενάριο ξεδιπλώνεται σαν ένα πραγματικό αστυνομικό θρίλερ και –όσο κλισέ κι αν ακούγεται– κρατάει αμείωτη την αγωνία ως το φινάλε. Για μια ακόμα φορά εμφανίζονται στοιχεία που κλονίζουν την εμπιστοσύνη απέναντι σε μεμονωμένους αστυνομικούς. Παράλληλα, ο αξιακός κώδικας τόσο των αστυνομικών όσο και των κακοποιών αποδεικνύεται υπέρτερος του νομικού συστήματος. Μια συμμαχία στο πλαίσιο ανταλλαγής πληροφοριών μεταξύ φαινομενικά αντίπαλων στρατοπέδων συχνά αποδεικνύεται η πιο ενδεδειγμένη λύση. Και ναι, αν δεν με απατά σοβαρά η μνήμη μου, είναι η πρώτη φορά, τουλάχιστον σε τόσο μεγάλο βαθμό, που παρακολουθούμε τα γεγονότα και μέσα από τα μάτια του Κάφερτι και του Κρίστι (οι οποίοι παρουσιάζονται ως θύματα ή/και θύτες), έχοντας τη δυνατότητα να συνδεθούμε περισσότερο με την ιστορία, αλλά και να γνωρίσουμε στενότερα τους χαρακτήρες τους. Κι αν ο Κάφερτι είναι ένας παλιάς κοπής γκάνγκστερ, ο Κρίστι είναι ένας μοντέρνος, αδίστακτος μα πανέξυπνος επιχειρηματίας, ο οποίος σίγουρα θα μας απασχολήσει πολύ στο μέλλον.\nΤο «Ακόμα και τα άγρια σκυλιά» μπορεί κάλλιστα και χωρίς ίχνος υπερβολής να χαρακτηριστεί το magnum opus του Rankin. Γίνεται σημείο συνάντησης όλων των βασικών χαρακτήρων του σύμπαντός του. Λες και δημιουργήθηκαν, υφάνθηκαν προσεκτικά σελίδα-σελίδα τόσα χρόνια, για να χρησιμοποιηθούν με αριστοτεχνικό τρόπο σε αυτό εδώ το βιβλίο. Προφανώς ο χρόνος αναγκαστικά κατανέμεται ανάμεσά τους. Ο Ρέμπους παραμένει ακμαίος και δραστήριος, αφοσιωμένος απόλυτα στο ρόλο του να προστατεύσει πρώτα απ’ όλα την κοινωνία και την αλήθεια. Δε νιώθεις την ανάγκη να ταυτιστείς, να τον συμπαθήσεις ή να τον αντιπαθήσεις. Ο Φοξ τονίζεται από διάφορες πλευρές καθώς πρέπει να μπει στο πετσί του νέου ρόλου του στις Εγκληματολογικές Έρευνες και παράλληλα να αντιμετωπίσει τα προσωπικά θέματα που τον απασχολούν. Η Κλαρκ είναι δυστυχώς η μεγάλη χαμένη της υπόθεσης, καθώς ο ρόλος της είναι σχετικά και αναλογικά περιορισμένος. Ακόμα κι έτσι, ο χαρακτήρας της εξελίσσεται, αυξάνοντας το ενδιαφέρον για το πώς θα μπορούσε να είναι μια ιστορία με την ίδια στο επίκεντρο. Κάτι τέτοιο δεν έχει γίνει ως σήμερα, αλλά δεν έχει αποκλειστεί για το μέλλον από τον Rankin σε συνεντεύξεις του.\nΟι αποφάσεις των ηρώων στην πορεία της ιστορίας είναι ως επί το πλείστον απολύτως δικαιολογημένες και αναμενόμενες λόγω του χαρακτήρα τους. Υπό αυτή την έννοια, θα μπορούσαμε να ισχυριστούμε ότι το συγκεκριμένο βιβλίο σχεδόν «γράφτηκε μόνο του». Από τη στιγμή που ο Rankin είχε τοποθετήσει μαεστρικά τα πιόνια πάνω στο ταμπλό του, τα υπόλοιπα βγήκαν αβίαστα.\nΑν είχατε αγαπήσει το υποδόριο χιούμορ, τους σπιρτόζικους διαλόγους και τις μουσικές που ακούγονται στο βάθος, εδώ θα βρείτε μπόλικες ακόμα στιγμές να σας ενθουσιάσουν.\nΈκλεισα το «Ακόμα και τα άγρια σκυλιά» άκρως συγκινημένος και καταβεβλημένος. Το ταξίδι φθάνει σε ένα συγκλονιστικό φινάλε, με μια σκηνή που θα θες να την ξαναδιαβάσεις αμέσως για να την συλλάβεις στην ολότητά της. Θα μπορούσε κάλλιστα να είναι αυτό το τέλος των περιπετειών του Τζον Ρέμπους. Δεν είναι όμως. Η 22η ιστορία του κυκλοφόρησε το Νοέμβριο του 2016 στο Ηνωμένο Βασίλειο με τίτλο “Rather Be the Devil” και θα πρέπει να την περιμένουμε στις αρχές Νοεμβρίου και στα ελληνικά από τις εκδόσεις Μεταίχμιο. Κι αν κρίνω από τις νύξεις που γίνονται στο «Ακόμα και τα άγρια σκυλιά», προβλέπεται ακόμα μια σκληρή μάχη στον υπόκοσμο του Εδιμβούργου.\nΤο 2017 είναι έτος γιορτής για τον Ρέμπους και τον Rankin, καθώς συμπληρώνονται 30 χρόνια από την πρώτη εμφάνιση του επιθεωρητή στο μυθιστόρημα “Knots and Crosses”. Με αυτή την αφορμή, το σαββατοκύριακο 30 Ιουνίου έως 2 Ιουλίου θα διεξαχθεί στο Εδιμβούργο το RebusFest, όπου οι αναγνώστες θα έχουν την ευκαιρία να εξερευνήσουν τον κόσμο του Rankin και να ανακαλύψουν πώς δημιουργήθηκε ο χαρακτήρας του Τζον Ρέμπους. Το line-up του φεστιβάλ θα ανακοινωθεί στις 17 Μαρτίου.\nΑπό την επόμενη εβδομάδα θα ξεκινήσει μια σειρά άρθρων αφιερωμένων στη μουσική που ντύνει τις τέσσερις πιο πρόσφατες ιστορίες του επιθεωρητή Ρέμπους που κυκλοφόρησαν στα ελληνικά, κατά σειρά τα «Τελευταίο τραγούδι για τον Ρέμπους», «Στον τάφο κάποιου άλλου», «Άγιος ή αμαρτωλός;» και «Ακόμα και τα άγρια σκυλιά», καθώς και το πρόσφατο “Rather Be the Devil” που ήδη εξερευνούμε στο πρωτότυπο. Κάπου μπορεί να εμπλακούν και άλλοι συγγραφείς αστυνομικών μυθιστορημάτων, αλλά αυτό θα το δούμε στην πορεία.\nβιβλίο Μεταίχμιο John Rebus Ian Rankin Ακόμα και τα άγρια σκυλιά Ρέμπους Αστυνομική λογοτεχνία


Νέος Τιμοκατάλογος Αυτοκινήτων Mercedes-Benz. - Page 2 - Νέα και Εξελίξεις της ΜΒ - ΛΕΣΧΗ ΙΔΙΟΚΤΗΤΩΝ & ΦΙΛΩΝ MERCEDES BENZ ΕΛΛΑΔΟΣ\nΛογικά ο φόρος πολυτελείας θα καταβάλεται από τον αγοραστή και για εγχώρια μεταχειρισμένα.\nΔεν μπορεί για παράδειγμα κάποιος να αγοράσει από μάντρα/εμπορία/αντιπροσωπεία και κατά τη μεταβίβαση να πληρώσει φόρο πολυτελείας για το τάδε CLK "Γερμανίας", ενώ εάν είχε διαλέξει το διπλανό CLK "Eλληνικό" να μην πληρώσει. Δεν μπορεί να ισχύσουν διαφορετικά καθεστώτα για τα μεταχειρισμένα και να γίνει διαχωρισμός σε εισαγώμενα και "Ελληνικά" (αυτό λέει η λογική).\nΟπότε εάν κάποιος από εμάς θελήσει να πουλήσει αύριο το "υπερτιμημένο" αμάξι του, ο υποψήφιος αγοραστής θα πρέπει να χώσει κάμποσα χιλιάρικα σε φόρο πολυτελείας. Ένα ποσό το οποίο κατά κάποιο τρόπο θα επωμιστεί ο τωρινός ιδιοκτήτης χαμηλώνοντας την τιμή εάν θέλει να το δώσει.\nΣχετικά με εργοστασιακές τιμές, είδα το τιμολόγιο της δικής μου ταπεινής W204 όπου αναφέρονται τα εξής ποσά\nΑξία αυτοκινήτου πρό φόρων = 26.000\nΑξία πρόσθετου εξοπλισμού = 1.500\nΣυνολική αξία αυτοκινήτου ΠΡΟ φόρων = 27.500\nΣτην ανωτέρω τιμή χώνουν έπειτα α) το Φ.Π.Α και β) Το ειδικό τέλος ταξινόμησης.\nΟπότε εάν αυτά τα 26.000-27.500 είναι η εργοστασιακή αξία τότε ισχύει το 20% στον φόρο πολυτελείας + 2% στην αύξηση του Φ.Π.Α και η αύξηση της τιμής του αυτοκίνήτου θα είναι 6.000 ευρώ !!!!!!!!!! .\nΕάν το ίδιο αυτοκίνητο πουληθεί μεταχειρισμένο 1 έτους με την μικρή απομείωση της αξίας του ο αγοραστής θα πρέπει να καταβάλει 4.-5.000 φόρο πολυτελείας, κάτι που θα τον αποθαρύνει απο΄το να το αγοράσει.\n(τις παραπάνω μπούρδες τις γράφω, σε περίπτωση που κάποιος χάρηκε ότι το αμάξι του πήρε αξία και μπορεί να το μεταπωλήσει υψηλότερα εξαιτίας της αύξησης τιμής των καινούργιων , να το ξεχάσει διότι η όποια διαφορά στην αυξημένη τιμή που θα πληρωθεί από τον αγοραστή θα πρέπει να καταβληθεί στο κράτος ως φόρος πολυτελείας. Μάλιστα εξαιτίας αυτού ο πωλητής θα αναγκαστεί να κόψει επιπλέον από το "σημερινό τίμημα για να προσελκύσει αγοραστή. Για παράδειγμα εάν ήθελα να πουλήσω σήμερα το αμάξι μου 33.000 (επειδή ας πούμε τόσο αξίζει τώρα) με τα νέα μέτρα ο αγοραστής θα πρέπει να δώσει και άλλα 4.-5.000 σε φόρους. Ή δεν θα το αγοράσει ή θα το αγοράσει άν του κόψω κανά 3.-4.000 για πλάκα.\nΚοινώς τα παντρευτήκαμε. Από "αύριο" θα κατέχουμε πολύ ακριβότερα αυτοκίνητα, μόνο που η υψηλότερη αξία τους θα ανήκει στο Κράτος !\nΚράτος = τσατσά , εμείς = πτάνες και το κακό είναι ότι δεν μπορούμε να γυρίσουμε και εμείς DVD να βγάλουμε κανά έξτρα φράγκο.\nΣυγγνώμη για την φλυαρία, αλλά απουσιάζει ο ψυχολόγος μου και κάπου ήθελα να τα πώ.\nEdited March 8, 2010 by e.t\nΤι θα πληρώσετε ανάλογα με την εργοστασιακή αξία του αυτοκινήτου σας\nΣύμφωνα με το άρθρο 17, ο ειδικός φόρος πολυτελείας επιβάλλεται (με αύξηση του τέλους ταξινόμησης) σε αυτοκίνητα που η εργοστασιακή τους αξία είναι από τα 17.000-22.000 ευρώ. Το ποσό που θα επιβαρύνει τα συγκεκριμένα αυτοκίνητα υπολογίζεται από 1.600-2.500 ευρώ.\nΣτην επόμενη κατηγορία, ανήκουν τα Ι.Χ. με εργοστασιακή τιμή από 22.001-30.000 ευρώ. Η αύξηση στη λιανική τιμή των αυτοκινήτων αναμένεται να ξεκινάει από τα 4.500 και ξεπερνάει τα 7.000 ευρώ.\nΗ τρίτη και τελευταία κατηγορία αφορά στα αυτοκίνητα με εργοστασιακή τιμή άνω των 30.001 ευρώ, με τη λιανική τιμή να αυξάνεται από 9.000 ευρώ και να φτάνει ακόμα και τα 30.000 ευρώ.\nΑντιστοίχως, στα μεταχειρισμένα Ι.Χ., η αύξηση της τιμής θα είναι περίπου στα 1.500 ευρώ για αυτοκίνητα εργοστασιακής αξίας τα 13.000 ευρώ (μετά την απομείωση της εργοστασιακή τιμής ανάλογα με το έτος της πρώτης άδειας κυκλοφορίας). Τα αυτοκίνητα με εργοστασιακή αξία έως 18.000 ευρώ υπολογίζεται ότι θα αυξηθούν κατά 3.600 ευρώ, ενώ από την αξία των 18.001 ευρώ και πάνω η αύξηση θα ξεκινάει από τα 5.500 ευρώ.\nΠηγή το "πρώτο θέμα".\nΤο μέτρο ισχύει μόνο για τα καινούρια και τα εισαγωγής μεταχειρισμένα γι'αυτό και κάποιοι μαντράδες που δεν τα έχουν εκτελωνίσει ακόμα γράφουν τιμή χωρίς τελωνείο εν αναμονή των νέων μέτρων\nΓιατί για τα εγχώρια μεταχειρισμένα έχουν ήδη πληρωθεί τέλη ταξινόμησης.\nΚαλα που προλαβα και το πηρα το καινουργιο μου αστερι πριν απο 35 μερες και μαλλον ετσι οπως παμε θα το κρατησω αρκετα χρονακια....και τι αλλο εχουν να δουνε τα ματια μας ελεος....\nΔηλαδη συμφωνα με το πρωτο θεμα τα ενχωρια μεταχιρισμενα δεν θα εχουν τον λεγομενω φορο πολυτελειας,ετσι η μονη αυξηση ειναι το +2% στο φπα εκτος αν μηλαμε για αγορα απο ιδιωτη...τα λεω καλα???\nΕίτε απο ιδιώτη είτε απο μάντρα αν αγοράσεις αμάξι που έχει ήδη ελληνικές πινακίδες δεν πληρώνεις κάτι extra.\nΔιαφορετικά αν ένα αμάξι αλλάξει μέσα σε 3 χρόνια πχ 3 ιδιοκτήτες θα πληρωθεί 3 φορές φόρος πολυτελείας, κάτι που δεν ευσταθεί.\nΕπίσης την Παρασκευή έκανα μεταβίβαση στο αμάξι μου και δεν μου ανέφεραν κάτι στο υπουργείο.\nΗ ερμηνεία σου νομίζω ότι είναι λανθασμένη.\nΤα αυτοκίνητα που έχουν ελληνικές πινακίδες και μεταβιβάζονται σε νέο ιδιόκτητη δεν επιβαρύνονται με ΦΠΑ η τέλος πολυτελείας. Μέχρι σήμερα επαναλαμβάνω μέχρι σήμερα.\nΌσο για αύριο ούτε ο Θεός δεν ξέρει!!!!!!!\nΑπόλυτα λογικό αυτό που λές (και εσύ φίλε menios). Αλλά η λέξη "ευσταθεί" και η "λογική" μπορεί να μην ισχύουν πλέον στις μέρες μας.\nΕάν ισχύει πάντως ότι τα εγχώρια μεταχειρισμένα δεν θα επιβαρύνονται με φόρο , τότε σκοτώνουν την εισαγωγή μεταχειρισμένων και σταδιακά θα υπάρξει άνοδος τιμών των εγχώριων μεταχειρισμένων, από την στιγμή που θα πάψει η αγορά να τροφοδοτείται από νέες εισαγωγές.\nΤο να χώσουν τον φόρο όμως μόνο στα εισαγώμενα , χλωμό το βλέπω .Διαφορετικά η φίλη μας η Γερμανία θα μας πάει στα δικαστήρια για "άνιση" μεταχείριση των σκουπιδιών της.\nΊσως σκαρφιστούν κάτι και για τα εγχώρια, μιάς και δεν έδωσαν μέχρι στιγμής τον οβολό τους.\nΤι θα λέγατε τότε για αντιστάθμισμα και για κανέναν νέο φόρο κτήσης ? (κατά το "τέλος μεγάλου κυβισμού" που πληρώθηκε προ διμήνου).\nΛυπάμαι τον κόσμο που θα χάσει τις δουλειές του.\nJeep, Subaru και άλλα "μαγαζιά" βρίσκονται ήδη στα πρόθυρα της διάλυσης\nΤα wankel πάλι τη γλυτώνουν;;;\nΘα ειναι τραγικο να μην εχουν φόρο πολυτελειας τα RX επειδη δεν αναγραφεται η "περιστροφική" τους διαταξη στο αρθρο.. :lol:/>\nΤα πληρώνουν σε βενζίνη αυτοί. Γι'αυτό και τα πουλάνε όσο όσο τα RX8\nΤο αποκλείετε η φράση "Επιβατικά αυτοκίνητα και άλλα αυτοκίνητα οχήματα που είναι κατασκευασμένα κυρίως για τη μεταφορά προσώπων" .....να τα περιλαμβάνει όλα???\nEdited March 8, 2010 by pggiotas\nΑΥΤΟΚΙΝΗΤΟ:opel vectra gts\nO συλλογισμός σου δεν είναι σωστός , γιατί στην τιμη προ φόρων που αναφέρεις (27500 Ευρώ) , συμπεριλαμβάνεται το κέρδος του εισαγωγέα και του εμπόρου, το οποίο πίστεψέ με είναι μεγάλο. Για να καταλάβεις μια BMW X3 έχει τιμή εργοστασίου 22500 Ευρώ και στον καταναλωτή φτάνει τα 42900 (τουλάχιστον τόσα είχε πριν αρχίσει η BMW τις εκπτώσεις). Οπότε 42900-22500=20400 - 8000 ΕΤΤ= 12400 - 6000ΦΠΑ = 6400 ΚΕΡΔΟΣ BMW\nAρα η τιμη της W204 πάνω στην οποία θα υπολογιστεί ο φόρος πολυτελειας θα είναι πολύ μικρότερη από 27500 Ευρώ. Τώρα αν είναι κάτω από 22000 θα επιβαρυνθεί με 10% δηλαδή περίπου 2000 Ευρώ. Αν είναι πάνω από 22000 θα φορολογηθεί με φόρο πολυτελείας 20% δηλαδή περίπου 4600 Ευρώ....\nΚαι σε λαδι...\nΣτο site της ΜΒ αναρτήθηκε ο νέος τιμοκατάλογος....\nΜΒ τιμοκατάλογος από 15 Μαρτιου.pdf\nβαρβατο χαρατσι!!!περαστικα μας...\nc250 1800cc 55.000 το απλο .....με τα εχτρα γυρω στα 65,000 αν ειναι δυνατον\nc 63 amg χωρις εξτρα 115,000....\nΟι νέες τιμές τσούζουν αρκετά...\nΚάποιος που θέλει να αγοράσει και έχει ένα "Α" budget, θα αναγκαστεί να πέσει 1 ή και 2 εκδόσεις για να παραμείνει εντός "προϋπολογισμού".\nΠραγματικά πολύ τσουχτερές τιμές! Πιο ακριβά από οτι ήταν πριν την μείωση των ΤΤ της περσινής σαιζόν!\nεχω την εντύπωση ότι αυτός περιλαμβάνει μόνο την αύξηση του Φ.Π.Α.\nΌχι περιλαμβάνει και τον φόρο πολυτελείας.\nΚαι με τις ασφαλίσεις τι κάνουμε τώρα; Πρέπει να προσαρμόσουμε τα ασφάλιστρα στις νέες εμπορικές αξίες των αυτοκινήτων μας;\nΑν δεν το κάνουμε και μας τα κλέψουνε, με την παλιά αξία που θα πάρουμε δεν αντικαταστούμε ούτε κατά διάννοια τα αμάξια μας, χώρια που είμαστε υποασφαλισμέμοι και σε πιθανό τρακάρισμα μπορεί η ασφαλιστική να μας πληρώσει μόνο για ένα ποσοστό της ζημιάς....\nΗρακλή, τι λες;\nΑυτό ομολογώ ότι δεν το είχα σκεφτεί......\nΕχω την εντύπωση όμως ότι το "πρόβλημα" θα παρουσιαστεί σε ολική κλοπή και όχι σε επιδιόρθωση μετά από τρακάρισμα....\nΛογικά δεν παίζει ρόλο η αξία που έχει μπει στην μεικτή με την αποζημίωση σε περίπτωση ατυχήματος....\nΜια καλή πρακτική είναι να ασφαλίζουμε τα αυτοκίνητά μας σύμφωνα με την τρέχουσα αξία τους (και λίγο παραπάνω) και να αναπροσαρμόζουμε την ασφαλισμένη αξία όσο συχνότερα γίνεται (το πολύ κάθε χρόνο).\nΔηλαδή τώρα το δικό μου αυτοκίνητο έχει "ανεβασμένη" αξία αν θελήσω να το αποχωριστώ????....\nΧωρίς να υπολογιστούν τα τεκμήρια κτλ.....


Η εφαρμογή του Google Maps ανανεώνεται με το νέο update που έχει ήδη αρχίσει να «τρέχει» από την Google. Πλέον μέσα στην εφαρμογή, μπορεί ο χρήστης να αναζητήσει για τις εκδηλώσεις του (my events), τις κρατήσεις του (my reservations), ή τις πτήσεις του (my flights) προκειμένου να δει αποτελέσματα που είναι συνδεδεμένα στον λογαριασμό του στην Google.\nΤο update αφορά τους κατόχους Android συσκευών. Για αυτούς που δεν θέλουν να περιμένουν μέχρι να λάβουν ενημέρωση για το σχετικό update και είναι περισσότερο…εξειδικευμένοι, μπορούν να κατεβάσουν την ήδη ενημερωμένη APK εφαρμογή.\nΕτικέτες: Android, Android devices, Google, google maps, update